Novi skandal bivše savetnice Mirne Nikčević: Amfilohije, Vučić i Irinej na meti GNUSNIH uvreda\nNekadašnja savetnica ambasadora Crne Gore u Turskoj, Mirna Nikčević, novim skandaloznim porukama na Fejsbuk ponovo se na SPC, srpski narod i njegove vodeće predstavnike.\n"Uoči nestajanja sa istorijske scene, predlažem svetom srpskom trojstvu moćan performans za kraj: da Amfilohije prošeta mošnje Vučića i Irineja (koliko god da su ostaci skromni, imaju duhovnu vrednost), kako bi im se poklonio svaki onaj koji trpi smrzlenije ovih sudnjih dana za SPC", napisala je Nikčević na Fejsbuku.\nPROČITAJTE: "Sviće zora vernom stadu, sloga biće poraz vragu": Poslušajte novu pesmu "Beogradskog sindikata" posvećenu litijama u Crnoj Gori (VIDEO)\nOna se nedavno "proslavila" upućujući takođe teške uvrede na račun Srba u Crnoj Gori, poželevši da zapali manastir Dajbabe! Zbog toga je Sud za prekršaje kaznio sa 600 evra, koju su platila trojica crnogorskih ambasadora, što je izazvalo diplomatski skandal.\nPovodom najnovije poruke Mirne Nikčević niko od nadležnih se još nije oglasio.


Kredit od EIB-a za unapređenje objekata pravosuđa u Srbiji | Gde Investirati\nKredit od EIB-a za unapređenje objekata pravosuđa u Srbiji\nMinistar finansija Dušan Vujović i potpredsednik Evropske investicione banke (EIB) Dario Skanapijeko potpisali su u ponedeljak finansijski ugovor o kreditu od 26 miliona evra za unapređenje objekata pravosudnih organa.\nProjekat unapređIBenja objekata pravosudnih organa deo je reforme sudstva u Srbiji i važan korak u procesu evropskih integracija, a odnosi se na 22 potprojekta opremanja, rekonstrukcije i izgradnje objekata pravosudnih organa, od kojih se tri ključna potprojekta finansiraju iz kredita EIB-a, saopštilo je ministarstvo finansija.\nSkanapijeko je razgovarao s premijerom Aleksandrom Vučićem i ministrima o odnosu EIB-a i Srbije, kao i o daljim potrebama Srbije koje može podržati Banka Evropske unije u predstojećim godinama.\nOd 2011. Banka EU je finansirala skoro 30 projekata u Srbiji, što je investicija od 1,7 milijardi evra, saopštio je EIB.\nDanas je potpisana druga tranša kredita ukupne vrednosti 41 milijardi evra. Period otplate je 25 godina i u njega je uključen period počeka u trajanju od pet godina i mogućnost izbora fiksne ili varijabilne kamatne stope prilikom svakog povlačenja tranše kredita.\nTo je drugi finansijski ugovor u okviru projekta unapređenja objekata pravosudnih organa između Srbije i EIB-a. Prvi ugovor zaključen je 2011. na iznos od 15 miliona evra.\nSredstva prve kreditne linije bila su opredeljena za rekonstrukciju objekta u Katanićevoj ulici u Beogradu, što je omogućilo da se u adaptirani objekat usele pravosudni organi prema planu, ali i privremeno smeste neki od raseljenih sudova iz Palate pravde, kako bi započela i rekonstrukcija te zgrade.\nPrevious Ministar privrede: Privatizacija 11 velikih strateških preduzeća ključna za vladu\nNext Vujović: Reformom Poreske uprave i Carine suzbićemo sivu ekonomiju\nAna Brnabić: Neće biti velikog zaokreta u radu Ministarstva za državnu upravu\nMinistarka za državnu upravu i lokalnu samoupravu Ana Brnabić izjavila je danas da neće biti velikog zaokreta u radu ministarstva na čijem je čelu i dodala da će insistirati na\nMinistar odbrane Srbije na Samitu NATO u Poljskoj\nMinistar odbrane Zoran Đorđević sa delegacijom učestvovaće na sastanku u formatu Platforme interoperabilnosti pod okriljem Samita NATO, koji se održava u Varšavi 8. i 9. jula 2016. godine.


Grad Požarevac i PU „Liliput 012“ potpisali Sporazum o saradnji - TV, radio i internet Biser, Pozarevac\nGrad Požarevac i PU „Liliput 012“ potpisali Sporazum o saradnji\n15. 06 2020.Društvo, Požarevac, Vesti\nU Gradskoj upravi Grada Požarevca danas je potpisan Sporazum o saradnji između Grada i Predškolske ustanove „Liliput 012“, čime je omogućeno roditeljima da ostvare pravo na naknadu troškova boravka dece u ovoj privatnoj predškolskoj ustanovi.\nPoznato je da je Grad Požarevac doneo odluku o pravu na naknadu dela troškova boravka dece u privatnoj predškolskoj ustanovi, čiji je osnivač drugo pravno ili fizičko lice. Ovakav sporazum je već potpisan ranije sa PU „Zdravo dete“.\nReč je o još jednoj predškolskoj ustanovi u Požarevcu koja je akreditovana od strane Ministarstva prosvete, nauke i tehnološkog razvoja.\nKapacitet ove ustanove je 85 deteta, a PU „Zdravo dete“ je 110 deteta, što znači da je potpisivanjem sporazuma sa PU „Zdravo dete“ i „Liliput 012“ praktično je omogućeno skoro svim roditeljima na teritoriji Grada Požarevca da ostvare pravo na naknadu dela troškova za boravak dece u predškolskim ustanovama, čime je, prema rečima Aleksandra Simonovića, načelnika Gradske uprave grada Požarevca, rešen jedan veliki problem grada.\nOsnivač PU „Liliput 012“ Nikola Golubović je rekao da će u ovoj ustanovi boravak biti omogućen deci starosti od jedne godine do polaska u školu. Vrtić će se baviti zdravim odrastanjem dece, kao i dobrom saradnjom sa roditeljima.\nPun iznos boravka po detetu je 19.000 dinara, od toga grad Požarevac subvencioniše 15.200 dinara, dok roditelji plaćaju 3.800 dinara.\nPodsećanja radi, u Predškolsku ustanovu “Ljubica Vrebalov” primljeno je 255 mališana, a “ispod crte” je ostalo 241. dete.


Vesti online / Srpski informativni portal / Srbija će da se zaduži 5,5 milijardi evra do kraja godine!\nSrbija će da se zaduži 5,5 milijardi evra do kraja godine!\nDug od 5,5 milijardi evra do kraja godine\nGrađani će taj manjak u budžetu osetiti kroz smanjenje lične potrošnje, a član Fiskalnog saveta Vladimir Vučković kaže da nas samo štednja u javnoj kasi i smanjivanje budžetskog deficita na duži rok mogu spasti zavisnosti od stalnog novog zaduživanja, piše “Dnevnik”.\nOd Svetske banke pozajmićemo i 200 miliona evra za Agenciju za osiguranje depozita, a računamo i na dva njihova kredita od po 250 miliona evra za “razvoj i restrukturiranje javnih preduzeća”. Ta dva zajma možda i nisu toliko velika ukoliko se uzme cela suma koju ove godine moramo da pozajmimo, ali su veoma bitna jer nam od njih zavisi odobravanje aranžmana s Međunarodnim monetarnim fondom. Opet, saradnja i pozitivna ocena MMF-a mogli bi nam doneti poboljšanje kreditnog rejtinga, što znači da bismo deo od tih 5,5 milijardi evra mogli pozajmiti donekle povoljnije. Uslov za odobravanje tih kredita je usvajanje niza reformskih zakona (o radu, o privatizaciji, o stečaju…), što je vlast najavila odmah po formiranju nove skupštine i vlade.\nDok se to ne desi, država će, barem kako je projektovano u budžetu, ove godine najviše pozajmiti od Ujedinjenih Arapskih Emirata – tri milijarde evra, plus još 275 miliona evra kao podrška projektima u poljoprivredi.\nZa sada je od tog novca odobreno milijardu američkih dolara (nešto manje od milijarde evra) zajma budžetu, kao i 100 miliona dolara za agrar, a o ostatku će se verovatno razgovarati nakon formiranja nove vlade.\nDržavi bi svakako dobrodošao čitav taj zajam pošto je njegova prva tranša odobrena pod uslovima znatno povoljnijim od onih koje Srbija inače može dobiti na međunarodnom finansijskom tržištu: reč je o kreditu na deset godina uz godišnju kamatu od dva procenta, što je ministar finansija Lazar Krstić ocenio kao “poklon”. Primera radi, poslednji put kada se Srbija zaduživala prodajom evroobveznica na međunarodnom tržištu, jesenas, taj novac je dobila po kamatnoj stopi od blizu šest procenata.\nMinistar finansija Lazar Krstić\nOsim ovoga, država planira da se prodajom hartija od vrednosti na domaćem tržištu zaduži za 330 milijardi dinara, a na inostranom još 750 miliona dolara. Srbija će od Evropske investicione banke pozajmiti 100 miliona evra za rehabilitaciju puteva, a za istu namenu će nam Evropska banka za obnovu i razvoj dati dodatnih 100 miliona evra.\nOd kineske Izvozno-uzvozne banke pozajmićemo 680 miliona dolara za drugu fazu projekta TE-KO “Kostolac”, od Svetske banke 50 miliona evra za sređivanje zemljišne administacije, a 40 miliona za zdravstvo…\nS obzirom na to da BDP Srbije ove godine neće rasti više od jednog procenta, a ni u narednim godinama taj rast, po projekcijama, neće biti veći od tri posto, jasno je i zašto lična potrošnja stanovništva neće rasti. Takođe, po podacima Uprave za javni dug Ministarstva finansija, zaduženje države će do 2016. godine narasti na više od 27 milijardi evra, u odnosu na sadašnjih nešto više od 20 milijardi.


Petnaest rukovodećih državnih službenika u FBiH dobilo diplome\nSarajevo, 11. decembar - U okviru realizacije Programa obuke za rukovodeće državne službenike u Federaciji BiH, izvršena je procjena znanja za petnaest rukovodećih državnih službenika koji su u periodu od aprila do novembra 2017. godine bili polaznici ove edukacije.\nCiljevi ovog programa odnose se na povećanje efikasnosti rada rukovodilaca u državnoj službi, većem nivou stručnosti u vođenju ljudi i brizi da se zaposleni pomjeraju na razvojnom putu, unapređujući znanja, vještine i sposobnosti, i jačajući motivaciju da svoj posao obavljaju na najbolji i najefikasniji način.\nUslov za dobijanje diplome je pohađanje svih pet modula, odnosno najmanje 70 posto od trajanja cjelokupnog programa. Kao dodatni kriterij za dobijanje bodova je učešće u završnom projektu koji podrazumijeva pisani rad ili prezentaciju od strane učesnika. Projekat u formi pisanog rada ili prezentacije odnosi se na trenutne ili hitne konkretne strateške ili organizacione potrebe u instituciji ili sektoru, gdje rukovodilac radi.\nNapominjemo da je Vlada Federacije BiH svojom Odlukom o davanju saglanosti na sadržaj programa obuke za rukovodeće državne službenike ukazala na obavezu rukovodećih službenika da pohađaju ovaj program edukacije ("Službene novine FBiH" broj 29/17).\nU 2018. godini planirana je realizacija Drugog ciklusa ovog programa edukacije.


U Crnu Goru stiglo 40 hiljada doza vakcina Sputnjik V | MINA\nNaslovnica Crna Gora Društvo U Crnu Goru stiglo 40 hiljada doza vakcina Sputnjik V\nPodgorica, (MINA) – U Crnu Gori je danas stigao kontingent od 40 hiljada doza vakcina Sputnjik V, čime je, kako je saopšteno iz Ministarstva zdravlja, sa ranije isporučenih deset hiljada, zaokružena isporuka ukupno 50 hiljada vakcina ruskog proizvođača.\n„Drago mi je da su nadležni uspjeli da prevaziđu poteškoće u proizvodnji druge doze Sputnjik V vakcine, koja će zasigurno, sa velikim zadovoljstvom, biti dočekana u našoj zemlji“, rekla je Borovinić Bojović.\n„Moram da naglasim da smo sa ovih 40 hiljada, do sada obezbijedili ukupno oko 920 hiljada vakcina različitih proizvođača, među kojima su Fajzer, Astra Zeneka, Sinofarm, Sputnjik V“, navela je Borovinić Bojović.\n„Samo visok procenat vakcinacije garant da život možemo vratiti u normalu“, poručila je ona.\nMaslenikov je kazao da je dolazak 40 hiljada doza vancina Sputnjik V veoma značajan, i da su ih građani Crne Gore iščekivali, jer imaju povjerenja u efikasnost i kvalitet te vakcine.\nOn je podsjetio da je ruska vakcina već registrovana u 70 zemalja širom svijeta, sa ukupnim brojem stanovnika od preko četiri milijarde.\n“Nadamo se da će uskoro biti uspješni završena i ta procedura i da ćemo zajedničkim naporima uspjeti da se izborimo sa pandemijom“, dodao je Maslenikov.


NAKON FUDBALERA, USPEH I FUTSALERA: Reprezetnacija Srbije se plasirala na EURO, spektakularan gol golmana! - Ostali sportovi, Vesti\nNAKON FUDBALERA, USPEH I FUTSALERA: Reprezetnacija Srbije se plasirala na EURO, spektakularan gol golmana!\nHotSport 17.11.2021., 20:24\nPosle fudbalske reprezentacije koja se plasirala na Svetsko prvenstvo, obradovali su nas i futsaleri.\nPobedom u revanšu baraža sa Belorusijom – 3:2 (2:0), samo je potvrđeno ono što je bilo jasno posle meča u Kragujevcu, kada je bilo 3:1 za Orlove, a to je da su izabranici Dejana Majesa mnogo kvalitetniji od rivala.\nPitanje pobednika rešeno je već u prvom poluvremenu, kada su naši reprezentativci dva puta zatresli mrežu domaćina. Prvo Dragan Tomić u 12. minutu oštrim udarcem sa skoro polovine terena, a onda i golman Nemanja Momčilović spektakularnim pogotkom s gola na gol! Šutirao je sa ivice svog kaznenog prostora pod prečku i kroz ruke beloruskog kolege.\nVerovatno gol karijere Lilovog čuvara mreže rasteretio je naše momke za nastavak meča. Sigurnom igrom kontrolisali su dešavanja na terenu i iskoristili rano igranje rivala bez golmana da postignu još jedan prelep pogodak. Ovaj put precizan je bio Stefan Rakić, sredinom drugog poluvremena i takođe sa ogromne udaljenosti.\nU finišu meča Belorusi su uspeli da ublaže poraz preko Seljuka, odnosno Krikuna, ali ni ti golovi nisu promenili sliku na terenu. Evropsko prvenstvo u Holandiji igraće se od 19. januara do 6. februara, a naša reprezentacija je u grupi sa novopečenim svetskim prvacima, Portugalcima, zatim domaćinima Holanđanima i nezgodnim Ukrajincima.\nPrvi meč Orlovi igraju već na otvaranju turnira, 19. januara protiv Portugalije. V redi istaći da je ovo drugo veliko takmičenje futsal reprezentacije Srbije u kratkom periodu, pošto je u septembru učestvovala na Svetskom prvenstvu u Litvaniji. Tamo su Orlovi bili treći u grupi sa Argentinom, Portugalijom i Sjedinjenim Američkim Državama, ali su ih u osmini finala zaustavili kasniji pobednici turnira Portugalci, golovima u produžecima za 4:3 (2:2). Čestitke futsal selekciji na plasmanu na UEFA Futsal EURO u Holandiji.\nBelorusija – Srbija 2:3 (0:2)\nSTRELCI: 0:1 Tomić 12, 0:2 Momčilović 17, 0:3 Rakić 27, 1:3 Seljuk 36, 2:3 Krikun 40. Dvorana u Minsku.\nBELORUSIJA: Zmisla, Ščerbik, Krikun, Jakubov, Rabiko. Lukša, Evdokimov, Seljuk, Kozel, Los, Zigalko, Černjeko, Gorbenko, Piščuk. Selektor Aleksandr Savincev\nSRBIJA: Momčilović, Ramić, Tomić, Lazarević, Rajčević. Vulić, Aleksić, Kocić, Milosavljević, Pršić, Petrov, Rakić, Stojković, Radovanović. Selektor Dejan Majes\nEvropsko prvenstvo u futsalu 2022Futsal reprezentacija BelorusijeFutsal reprezetnacija Srbije\nPrethodna vest NOVAK OTVORENO O PROZIVKAMA: Kirjos opleo po Đokoviću, a Srbin poručio – ‘Nisam to očekivao od njega!’\nSledeća vest OGROMNI PROBLEMI ZA PAUNOVIĆEV TIM: Redingu oduzeto šest bodova, klub pred opasnom zonom!\nNOVAK OTVORENO O PROZIVKAMA: Kirjos opleo po Đokoviću, a Srbin poručio – ‘Nisam to očekivao od njega!’\nOGROMNI PROBLEMI ZA PAUNOVIĆEV TIM: Redingu oduzeto šest bodova, klub pred opasnom zonom!


by E.H 25/07/2018\nOd početka godine svijet je dobio 11 novih milijardera u tehnološkom biznisu, a među njima je i mladi Bugarin, Vladimir Tenev, su-osnivač firme Robinhood Markets.\nTenev (31), koji je u SAD emigrirao kao dječak, i njegov partner Baiju Bhatt osnovali su Robinhood Markets – online platformu koja omoguća građanima u Sjedinjenim Državama da na veoma jednostavan način investiraju u kompanije i fondove, odnosno da trguju na berzi bez plaćanja provizija, piše BiznisInfo.\nVrijednost kompanije procijenjena je ranije ove godine na 6 milijardi dolara, a njih dvojica danas posjeduju zajedno oko tećinu vlasništva, dakle po oko milijardu dolara.\n– Obojica su sinovi migranata, odrasli u ruralnim dijelovima SAD prije nego su upisali univerzitet Stanford, gdje su se upoznali. Njihov prvi poslovni poduhvat bio je osnivanje hedž fonda. No, nakon što su vidjeli šta se dešava s pokretom Okupiraj Wall Street, i nakon što su shvatili bijes naroda zbog nejednakosti u prihodima, odlučili su da kreiraju platformu koja će omogućiti besplatno i jednostavno trgovanje dionicama. Ova aplikacija, kako tvrde osnivači, svojim korisnicima je uštedila milijaru dolara – pisao je o njima nedavno Bloomberg.\nKako je Tenev ispričao američkim medijima, imali su veoma težak početak jer u njihovu ideju niko nije htio uložiti novac. Odbilo ih je čak 75 investitora, ali su nastavili uporno kucati na vrata potencijalnim ulagačima.\nNakon što su ipak našli novac i pokrenuli platformu, te nakon prvih transakcija, u naredne četiri godine na aplikaciji je otvoreno više od 4 miliona korisničkih računa.\n– Teško je osnovati kompaniju, a naročito je teško kada vaš proizvod još ne postoji, kada zahtijeva odobrenje regulatora i kada je pokrenut tokom recesije – ispričao je nedavno Tenev za Business Insider.\nSrbija preuzima RS – Kupuju javna preduzeća i...\nU teškoj nesreći poginuo 22-godišnji mladić


Pukovnik Furnije i kapetan Polan u kabini “Farmana”\nOvaj gradić u srcu Srbije 1915. bio je mesto gde su se sklapali avioni francuske eskadrile “MF99S” koja je došla vagonima iz solunske luke. U grupi od stotinak francuskih avijatičara sa osam vazduhoplova tada je bio i Luj Polan, heroj Prvog rata i potonja legenda francuske avijacije. U Smederevsku Palanku, u njegovo ime došao je Žan-Klod Sege, zastupnik porodice Polan, inače jedan od najvećih vazduhoplovnih publicista Evrope. Kao dar domaćinima on je Muzeju u Smedevskoj Palanci ostavio kopiju originalnog dnevnika francuskog pilota i deo dokumentacije sakupljene posle Polanove smrti koja je vezana za njegove letove u Srbiji.\n– Velika je čast ugostiti predstavnika porodice Polan u našem gradu – govori, za “Novosti”, Predrag Torbica iz Organizacionog odbora. – Heroj Francuske prve ratne pobede odneo je nad Srbijom i naša zemlja mu je do kraja života bila kao druga domovina. To nam je potvrdio i Žan-Klod Sege koji je došao u ime ćerki pilota Polana.\nLuj Polan, uz majora Rože Vitru, bio je najviše rangirani francuski oficir u Srbiji koji je došao 1915. Bio je neustrašiv. Naš pilot Đorđe Roš ostavio je u svom dnevniku belešku kako je Luj Polan kada je ušao u PVO vatru u Zemunu odbio da se vrati a da ne završi izviđanje već je nastavio zadatak pevajući “Marseljezu”. U ratnom dnevniku eskadrile “MF99S” stoji da je Polan leteo i na tri zadatka dnevno. Zapisana je i njegova vazdušna pobeda nad Nemcima u leto 1915, kada je sa kaplarom Andreom Lestradom između Zemuna i Borče sustigao jedan aparat iz 15. nemačke letačke eskadrile koji je oborio iznad sela Glogonj, da bi se potom, tog dana još dva puta se dizao u vazdušne borbe.\n– Polan je postao legenda u francuskoj početkom 1917, kada je konstruisao avionsku elisu sa “hodom” kroz koji se moglo pucati iz mitraljeza – objašnjava Torbica. – Prethodno, u Skadru Francuzi su predali svoje vazduhoplove Srpskoj vojsci a Polan se potom borio još četiri meseca nad Verdenom u Francuskoj. Komanda francuske vojske ga je zatim povukla da usavrši svoje vazduhoplovne konstruktorske ideje i on je projektovao četiri tipa francuskih aviona.\nZA osam meseci francuska eskadrila je izvršila više od 300 borbenih letova i oborila dva neprijateljska aviona – 9. juna, 4. i 23. jula, a 5. avgusta je pogodila dva monitora (“Ens” i “Koroš”).


TotalCar.rs » Novi Renault Clio biće elektrifikovan i sa autonomnom tehnologijom\nelektro, novo, Renault, TOP\nČetvrta generacija Renault Clio modela proizvodi se od 2012. godine i za dve godine biće zamenjena novom verzijom.\nŽan-Kristof Kugler, izvršni potpredsednik ovog brenda za evropsko tržište, kaže da će ovaj supermini biti elektrifikovan. Od ranije se priča o mogućnosti da elektrifikovani Clio ima dobre šanse da nasledi hibridnu tehnologiju iz novog Scenica.\nRenault Clio za 2020. godinu će imati i drugi nivo autonomije, što znači da će sam moći da vodi računa o kočenju i upravljanju. Ipak, vozači će sve vreme morati da budu fokusirani na put, ali ova opcija biće korisna pri saobraćajnim gužvama.\nOsim „ozelenjavanja” i usvajanja autonomne tehnologije, ovo vozilo B-segmenta dobiće i najsavremenije mogućnosti povezivanja, luksuzniju unutrašnjost, novi zabavno-informativni sistem, dok će spoljašnjost, između ostalog, odlikovati farovi u obliku slova „C”, inspirisana Meganom.\nVećina motora će biti preneta od aktuelne verzije, iako će neki biti unapređeni, a jedna od dostupnih jedinica biće 1.5-litarski dCi dizel, koji će deliti sa Nissanom i čitavom Dacia porodicom.\nJoš uvek nije poznato kada će naredna generacija Clio modela debitovati, a na tržištu bi trebalo da se nađe 2019. godine.\nJaguar: SUV model do 2015. godine\nVideo: Top Gear Eko Specijal


reprezentacija srbije sastav | Sport | Fudbal\n19. October, 12:02\nDragan Stojković sprema se da izvede vrlo neobičan tim protiv Azerbejdžana u kvalifikacijama za Svetsko prvenstvo.\nFudbalsku reprezentaciju Srbije večeras očekuje meč sa Azerbejdžanom (20.45, Nova S), a u pretposlednjem kolu kvalifikacija moramo da potvrdimo makar mesto u baražu i da napravimo pritisak na Portugal pred odlučujući meč u novembru - za direktan plasman na Mundijal.\nSelektor Srbije je u najavi utakmice rekao da nema potcenjivanja protivnika, iako smo skloni tome u javnosti, a pravu glavobolju prave mu povrede, suspenzije i potencijalne suspenzije za Portugal.\nDragan Stojković sigurno neće moći da računa na povređenog Nikolu Milenkovića, odnosno Filipa Đuričića i Strahinju Pavlovića koji su dobili "parne" kartone, a još čak šestorica igrača su u opasnosti za "finale" u Lisabonu ako se večeras ne budu pazili protiv Azerbejdžana.\nUgroženi su kapiten Dušan Tadić i najbolji strelac Aleksandar Mitrović, potom i ključni čovek na sredini terena Nemanja Gudelj, odnosno još Nemanja Radonjić, Nemanja Maksimović i Uroš Spajić.\nU kojoj meri će Stojković rizikovati sa njima? Uglavnom neće kalkulisati...\nNa golu se očekuje Predrag Rajković, koji se sada već ustalio na golu reprezentacije Srbije, dok će zadnja linija ponovo da se menja zbog suspenzije Pavlovića. Zbog asistencije će mesto zadržati Miloš Veljković, u sredini se očekuje sve bolji Matija Nastasić, dok bi ovoga puta levog štopera trebalo da igra Uroš Spajić.\nU veznom redu će da predahne Nemanja Gudelj, jedan od najvažnijih igrača Srbije u kvalifikacijama kako bi ga sačuvali za Portugal, tako da se umesto njega očekuje Saša Lukić.\nKao partner u veznom redu "viđen" je ponovo Sergej Milinković-Savić, dok se mesta po bokovima očekuju Filip Kostić i Darko Lazović, dok svakako šansu sa klupe vreba i Nemanja Radonjić, međutim ima već žuti karton i zbog toga je potrebno biti oprezan u njegovom slučaju.\nZa to selektor Srbije ne bi trebalo previše da mari u slučaju Dušana Tadića i Aleksandra Mitrovića, najboljih igrača reprezentacije, dok je mesto u napadu takođe rezervisano i za Dušana Vlahovića.\nNadaće se selektor da ćemo vrlo rano "završiti" posao protiv Azerbejdžana, pa da će oni kojima preti opasnost od suspenzije moći ranije da napuste teren. Pobeda je najvažnija, ali će svakako oni kojima karton "stoji iznad glave" morati da budu oprezniji nego inače i pre svega moraju da izbegavaju čarke.\nDakle, ovo je najverovatniji sastav Srbije za meč sa Azerbejdžanom:\nreprezentacija Srbije fudbal


Pomoć porodici nastradale u požaru - Sirmiuminfo\nSremska Mitrovica – Grad Sremska Mitrovica uputio je pomoć porodici devojčice koja je nastradala u požaru prošlog vikenda u Šašincima.\nU subotu 15. maja u ranim jutarnjim časovima izbio je požar u privatnoj kući u Šašincima u kojem je, nažalost, jedno dete izgubilo život. Požar je izbio oko 4 sata ujutru u subotu u porodičnoj kući samohrane majke sa četvoro dece u ulici Save Zdjelara u Šašincima.\nSvetlana Milovanović gradonačelnica Sremske Mitrovice, porodici nastradale, izrazila je najiskrenije saučešće.\nNa konferenciji za novinare u Gradskj kući gradonačelnica je rekla: „Sve ovo nas je jako potreslo, saosećamo sa majkom i sa porodicom zbog ovog njihovog velikog i nenadoknadiva gubitka i kao grad učinićemo sve da im pomognemo. Sa članovima porodice smo u stalnom kontaktu, majka je sa dvoje dece juče izašla iz Opšte bolnice Sremska Mitrovica, dobro se osećaju i po rečima da dede preminulog deteta privremeno su smešteni u Šašincima u kući komšije koji je takođe hteo da im pomogne. Danas su bili i u Gradskoj kući da se dogovorimo oko pomoći koja im je prekopotrebna, tako da će Centar za socijalni rad Sremska Mitrovica, direktor je ovde sa nama Branislav Vukmir, isplatiti jednokratnu novčanu pomoć, troškove sahrane će u celosti snositi Grad Sremska Mitrovica. Crveni Krst Sremska Mitrovica će već danas dostaviti pakete hrane i odeće, a mi kao grad ćemo im takođe obezbediti i privremeni smeštaj. Dogovorili smo se sve sa članovima porodice šta je ono što im je sada trenutno neophodno, naravno i za neke dalje i buduće korake. U stalnoj smo komunikaciji imamo veliku podršku i Jelene Jovanović pokrajinske poslanice, kao i gospodina Ninoslava Jovanovića državnog sekretara u Ministarstvu za ljudska i manjinska prava i društveni dijalog.”\nSahrana će se obaviti sutra u 13:30 h na groblju u Jarku.


Nestašica Intel procesora bi mogla dovesti do smanjenja cena DRAM-a\nPočetnaVestiHardverMemorije i diskoviNestašica Intel procesora bi mogla dovesti do smanjenja cena DRAM-a\n12.09.2018 17:52 | 0 Hardver\nIntel ima problema sa proizvodnjom, a kompanija je u stadijumu kada više ne može da poveća produktivnost 14nm proizvodne linije. Ovo kreira situaciju da kompanija više ne može da proizvede dovoljno procesora kako bi zadovoljila zahteve i potražnju svojih klijenata.\nTrenutno, izveštaji sugerišu da se Intel okreće kompaniji TSMC kako bi pojačao 14nm proizvodnju i oslobodio deo svojih proizvodnih prostora. Međutim, prema svemu sudeći počinju da se osećaju prvi uticaji na PC tržište, koje izazivaju Intelovi problemi.\nDRAM Exchange izveštava da će Intelovi problemi sa proizvodnjom imati uticaja i na DRAM i na NAND tržište. Očekuju se slabije zalihe laptopova zbog proizvodnih problema sa Intel procesorima. Očekuje se i da će glavni vendori isporučivati manje laptopova u narednom tromesečju.\nPogledajte još: Intel nagoveštava svoju grafičku kartu za 2020. godinu\nTakođe, slabija proizvodnja laptopova će smanjiti potražnju za DRAM i NAND čipovima, što bi trebalo na kraju da utiče i na cenu SSD-ova i RAM memorija.\nOčekuje se da će Intelovi problemi sa proizvodnjom i zalihama rešiti tokom prvog tromesečja 2019. godine.\nSamsung Galaxy J6 Prime/Galaxy J6+ fotografije i video\nHonor 8X u Evropu stiže 11. oktobra


Eko akcija masovna - rezultati odlični - Radio Srebrenik\nEko akcija masovna – rezultati odlični\nUz brojne lokalitete, trenutno se radi i načišćenju korita rijeke Tinje. Prema riječima načelnika Općine Srebrenik Nihada Omerovića, uz mehanizaciju, akciju podržava i oko 500 učesnika uz angažman četiri ekipe JKP “9. septembar” Srebrenik koji prikupljeno smeće voze na deponiju u Doboj. Kako saznajemo naša ekipa na terenu, posebne pohvale zaslužuju učesnici akcije u Špionici, gdje su već prikupljena i odvezena dva kamiona smeća, pokupljena s divljih deponija. Akciju su, sokovima i sendvičima podržali i naši humani sugrađani.\nU Tinji je u eko akciju uključeno preko 50 mladih aktivista.\nPrethodni članakEko akcija na Gradini /FOTO/\nNaredni članakDom kulture Srebrenik se pridružio eko akciji


Dritan neće glasati "za" - BIGportal.ba\n2 Oktobra, 2020 2 Oktobra, 2020 0287\nGrađanski pokret URA podržaće izmene spornih članova Zakona o slobodi veroispovesti, ali neće glasati za povlačenje tog akta.\nOvo je rekao potpredsednik te partije Filip Adžić.\n“Mi nećemo glasati za povlačenje Zakona o slobodi veroispovesti. Mi smo rekli da Crnoj Gori Zakon o slobodi veroispovesti treba, ali treba moderan zakon i zakon koji nije diskriminatorski”, rekao je Adžić sinoć u emisiji Klub A na Televiziji A1.\nPrema njegovim rečima što se GP URA tiče mogu biti sklonjeni ili revidirani sporni članovi.\n“Ali zakon je potreban i nijedna verska organizacija, niti pojedinac, fizičko ili pravno lice ne može biti iznad ili izvan zakona ili Ustava, pa ni Srpska pravoslavna crkva ili Mitropolija crnogorsko primorska. Apsolutno smo protiv diskriminacije bilo koje verske zajednice”, rekao je Adžić.


pink.rs | Đurić sa Šibom: Srbija zabrinuta zbog pritisaka na Srbe u pokrajini (FOTO)\nĐurić sa Šibom: Srbija zabrinuta zbog pritisaka na Srbe u pokrajini (FOTO)\nDirektor Kancelarije za Kosovo i Metohiju Marko Đurić razgovarao je danas sa ambasadorom Nemačke u Srbiji Tomasom Šibom kome je preneo da je Srbija zabrinuta zbog obnovljenog talasa pritisaka na Srbe u pokrajini i napada na njihovu imovinu u proteklom periodu.\nInformišući Šiba o političko-bezbednosnoj situaciji u našoj južnoj pokrajini Djurić je ukazao da je Srbija odlučna da zaštiti interese i unapredi uslove života srpskog naroda na Kosovu i Metohiji, saopštila je Kancelarija za KiM.\nDjurić je Šiba informisao i o nastojanjima Beograda da u dijalogu sa Prištinom postigne kompromisno rešenje, što bi osiguralo dugoročan mir i stabilnost u regionu.\nDjurić je naglasio da je trajno rešavanje ovog pitanja, na način kojim bi narodi na ovim prostorima dobili čvrste garancije za prosperitetnu budućnost, u nedvosmislenom interesu čitave Evrope, navodi se u saopštenju.\nĐurić: Beograd je opredeljen za nastavak dijaloga sa Prištinom i miroljubivo rešavanje svih nesuglasica u regionu


PC Press » PC #102 | Lexmark C510\nNovi Lexmark C510 ojačaće pozicije ove firme na izuzetno kompetitivnom polju koje se zove ekonomska klasa kolor laserskih štampača.\nPC #102 | Milan Četić\nNovi Lexmark C510 ojačaće pozicije ove firme na izuzetno kompetitivnom polju koje se zove ekonomska klasa kolor laserskih štampača. Lexmark je projektovao štampač koji, barem po specifikacijama, odskače od konkurencije – brzina kolorne štampe je deklarisana na 8 a crno-bele na 30 strana u minuti. I vremena štampe prve strane deluju impresivno – 13 i 18 sekundi respektivno. Ovi podaci odgovaraju realnim vrednostima, doduše pod uslovom da štampate običan tekst. Kada u C510 pošaljete malo komplikovaniji dokument, vreme procesiranja raste i može da potraje preko 20 sekundi po strani. Kada ovome dodamo još i vreme same štampe, kao i vreme potrebno da se dokument pošalje iz kompjutera u printer, brzina štampe u boji zna da padne ispod dve strane u minuti.\nC510 koristi četvoroprolaznu štampu, a mehanizam se sastoji od fotodevelopera (kombinacije foto-valjka i prenosne trake) na kog se naslanjaju četiri horizontalne kasete koje, jedna po jedna, prenose toner. Lexmark C510 se u našoj Redakciji pojavio u poslednjem trenutku pred zaključenje ovog broja, pa nije bilo mogućnosti da ispitamo koliko je proizvođač uspeo da reši problem sa distribucijom tonera u pljosnatim horizontalnim kasetama. Kod ove varijante često se dešava da u kaseti ima tonera, ali biva prijavljeno da je ona prazna jer prah sa dna ne može da stigne do developera. Problem se rešava rotacionim mešačima u samoj kaseti, ali njihovo postojanje nije bilo moguće detektovati bez otvaranja. Takođe, kod ovakvih kaseta mućkanje kao rešenje problema ne dolazi u obzir, jer tako rizikujete da se toner raspe po prostoriji ali i po unutrašnjosti štampača, što nikome ne bismo želeli.\nLexmark je napravio kasete sa tonerom velikog kapaciteta – one koje se isporučuju uz štampač mogu da ispišu 1.500 strana pri 5% pokrivenosti, ali će kasete koje naknadno kupite ispisati 3-6 hiljada kolor, odnosno 5-10 hiljada crno-belih strana. Od ostalih potrošnih delova tu je fotodeveloper koji može da odštampa do 40 hiljada strana, kaseta za otpadni toner (12 hiljada strana) i fjuzer (50 hiljada strana). Vek većine ovih komponenti se skraćuje i do četiri puta ako pretežno štampate u boji. Kvalitet štampe je visok, za šta je zaslužna rezolucija od 600 tačaka po inču i 2400 image quality tehnologija. Kaseta za papir ima kapacitet čak 250 listova, a u verziji C510dtn je obezbeđena i dodatna kaseta koja prima 530 listova. Postoji još i verzija C510n, koja osim USB i paralelnog ima i mrežni interfejs, ali i više memorije: 510n i dtn imaju 128 umesto 64 MB memorije, a maksimalna količina kod svih modela je 320 MB. Sve u svemu, C510 je brz i kvalitetan štampač koji ćemo u nekom od sledećih brojeva detaljnije analizirati.


Potrebni troskovi kosi se racunaju povezani sa registrovanjem vozila ukljucuju novu registraciju, obnovu registracije, transfer registracije na novog vlasnika vozila, i obnova registracije sa transferom na novog vlasnika.\nKalkulatorom registracije mozete da izracunate cenu ukupne registracije vaseg vozila, sto ukljucujecenu polise osiguranja, troskove taksi, izdavanja saobracajne dozvole, takodje pokazuje gde mozete da pribavite sva dokumenta. Po kompletiranju popunjavanja kalkulatora uobicajeno je da se prikaze izgled uplatnica koje imaju cena taski, cena osiguranja, vrednosti ziro racuna… Moguce je dobti rezultate par vrsta vozila od njih na primer automobil, autobus, teretni kamioni itd. Prilikom racunanja cene registrovanja novih vozila na vozilu koje je prethodno registrovano trebalo bi da znate model i godiste vozila, vrsta karoserije, tezina vozila, da li je vozilo registrovano na pravno ili fizicko lice takodje i kubikaza, snaga vozila i cena za izracunavanje produzenja registracije trebace vam broj registarskih tablica,\nmodel i godiste vozila, vrsta karoserije, kubikaza vozila i snaga vozila.\nMnogo stvari moze da ima uticaja na samu cenu. Neke od tih stvari su cena izrade tablica, takse, cena saobracajne i vozacke dozvole, osiguranje i nalepnice za registraciju. Nove tablice izdaju se od pocetka ove godine koje ce podici cenu registracije za oko 40 evra. Posto se izdaju nove tablice izdavace si i nove saobracajne dozvole kao i nalepnice za registraciju koje se uvode po prvi put Registarske nalepnice se smestaju u donji desni ugao vetrobranksog stakla i dobicete potvrdu koja se dobija uz saobracajnu dozvolu da je vas autombil registrovan da je osigurano i da je automobil prosao tehnicki. Saobracajna dozvola koja se od skoro izdaje je slicna je licnoj karti,koja sadrzi cip sa podacima sto ce omoguciti vozacima da registruju vozilo na tehnickom pregledu bez odlaska u mup.\nNalepnica se menja svake godine ako je u pitanju redovna registracija vozila, dok se saobracajna dozvola i tablice menjaju na svakih sedam godina. Ako budete putovali preko granice, moracete da imate zeleni karton uvecan je na iznos od 2000 dinara u odnosu na proslu godinu i sluzi vam kao polisa osiguranja.\nSve informacije za registraciju vozila mozete pronaci i na www.registracijavozila.org


Izvor: Radio Televizija Vojvodine, 16.Nov.2019, 14:41\nPredsednik opštine Ćuprija i Opštinskog odbora Srpske napredne stranke (SNS) tog grada Ninoslav Erić ocenio je da je bivši direktor Visoke medicinske škole (VMŠ) strukovnih studija u Ćupriji Hristos Aleksopulos urušio ugled te škole a to sada koristi poslanik Demokratske strane Balša Božović, predstavljajući ga kao člana SNS-a kako bi se obračunavao sa SNS-om.\n"Aleksopulos, kažem to kao predsednik SNS Ćuprije, nije član ove stranke, a i on i Božović >> Pročitaj celu vest na sajtu Radio Televizija Vojvodine << su veliki manipulatori", rekao je Erić na konferenciji za medije u Skupštini opštine zamoljen da prokomentariše\nOn je dodao da Božović pokušava da poveže rad Aleksopulosa kao direktora VMŠ sa SNS-om, što nije tačno.\n"Aleksopulos je napravio katastrofu i najveći krivac za sve je on. On je članove Saveta škole, koji su mu se suprotstavljali otpuštao, sada se oni javljaju, jer su shvatili da je to igra direktora", rekao je Erić.\nOn je istakao da je "nezakonito smenjena i prethodna direktorica Tanja Milović, a na kraju je sud presudio u njenu korist".\n"Najveći manipulator je Aleksopulos, ali manipulator je i Božović, koji koristi rad bivšeg direktora koji je radio stvari koje nisu kako treba. Božović proziva Aleksopulosa i njegov rad a to nema veze sa SNS-om, on je bivši direktor i to je čista politička manipulacija", ocenio je Erić.\nZa Aleksopulosa je rekao i da "ne zaslužuje da uči našu decu, a ne da bude direktor, jer sve manipulacije koje je radio koristi Božović, kako bi se obračunao sa SNS-om"\nErić je objasnio i da visoke škole u Srbiji "nikome nisu polagale račune, radile su bez kontrole univerziteta, države i opštine, i da je, pošto je ministar prosvete Mladen Šaračević video koje su negativne stvari u upravljanju tim školama, Vlada donela odluku o osnivanju akademije, pod nadzorom ministarstva.\n"Ne mogu da troše novac kako žele i rade šta hoće bez kontrole i zato je stvoren novi vid visokog obrazovanja, radi se Statut Akademije, uskoro će biti raspisan konkurs za novog direktora", zaključio je Erić.


Rešenje za najveće potrošače električne energije - Časopis Prozori & Vrata\nUncategorized Rešenje za najveće potrošače električne energije\nRešenje za najveće potrošače električne energije\nEnergetska sanacija privatnih i javnih objekata\nRenovation Wave strategija predstavlja odgovor na probleme sa kojima se Evropa suočava u domenu zgrada. Sektor zgrada je najveći potrošač električne energije u Evropskoj uniji (EU), dok je samo 1% energetski efikasnih zgrada prisutno na području Evrope.\nTrenutno stanje potrošnje energije i emisije štetnih gasova u zgradarstvu\nRenovation Wave + Nature based solutions\nNajvažnija mera koja mora da se preduzme je renoviranje i privatnih i javnih zgrada koje se oslanjaju na stare tehnologije, kao što su fosilna goriva radi zagevanja i hlađenja. Komisija ima za cilj da u narednih deset godina duplira brzinu/stopu renoviranja zgrada.\nPrema proceni Evropske Komisije, do 2030., 35 miliona zgrada mogu biti renovirane i 160.000 dodatnih radnih mesta se mogu otvoriti, u polju zeleno orijentisanog načina izgradnje.\nGlavne tačke ove strategije, koja bi trebalo da pokaže svoje rezultate 2030. i 2050. su:\n1. Energetska efikasnost – korišćenje optimalne količine energije.\n2. Pristupačnost – samoodržive i energetski efikasne zgrade moraju biti dostupne svima, pogotovo ljudima iz srednje klase i u domaćinstvima gde su prihodi vrlo niski.\n3. Dekarbonizacija i integracija obnovljivih izvora – Renoviranje zgrada bi trebalo da ubrza integraciju obnovljivih resursa/izvora energije iz postojećih izvora na određenoj teritoriji. Ti izvori mogu biti oni koji su karakteristični za neko područje, npr. u sredinama gde je zastupljena agrikultura đubrivo od biljaka i životinja se može iskoristiti kao obnovljiv resurs. U velikim gradovima čija je teritorija urbanizovana, đubre se skladišti na lokalnim ili regionalnim deponijama, a to đubre može da bude alternativni izvor koji se koristi za struju ili grejanje. Na teritorijama gde postoje izvori termalne vode, ljudi ih mogu koristiti za grejanje, toplotne pumpe, koje koriste energiju zemlje i mogu da se koriste i za grejanje i za hlađenje. Takođe solarna i energija vetra se mogu koristiti, sve zavisi od toga šta određeno podneblje ima od izvora.\n4. Cirkularnost i svest o životnom ciklusu – Energetski otisak zgrada mora biti smanjen, a kako bi se to postiglo, mora se promovisati zeleno orijentisana infrastruktura i korišćenje organskih materijala za izgradnju, koji mogu da skladište ugljenik, na primer samoodrživo drvo.\n5. Visoki standardi životne sredine i zdravlja – Da bi se osigurali visoki standardi u životnom okruženju i bili dostupni svim stanovnicima Evrope, prvo se mora osigurati visok kvalitet vazduha, pravilno upravljanje vodama, fokusirati se na sprečavanje prirodnih i klimatski izazvanih katastrofa. Takođe, da bi se ovaj cilj ostvario, moramo se zaštititi i skloniti od štetnih materija kao što su azbest, radon…\n6. Uparivanje zelene i digitalne tranzicije – Zeleni koncepti zgrada i izgradnje istih moraju da budu u paru sa digitalnom tehnologijom kako bi zgrade bile energetski efikasne i imale 0% emisija štetnih gasova. Ovo može imati pozitivan uticaj ne samo na zgradu, već na kvart i ceo grad.\n7. Poštovanje estetike i arhitektonskog kvaliteta – Dok je fokus na nadomeštavanju nedostatka zelenih površina u urbanim delovima i na kreiranju samoodrživih zgrada, renoviranje mora da poštuje arhitekturu, stručnost, nasleđe i očuvanje načela javnih prostora.\nTabela 1 – Primeri individualnih, zajedničkih i institucionih vrednosti prema njihovom odnosu ka finansijskim,\nsocijalnim i vrednostima okoline koju pruža GI\nAutori teksta: Danica Laćarac, Project Manager NAZK i Lenka Govedarica, st. Anglo American University BA Inter. Rel.\nPrethodni tekstKompanija Alumil YU Industry je postala deo porodice Čuvarkuća\nSledeći tekstModerna gradnja u urbanim sredinama\nReč urednika: Kvalitet i poverenje


Naslovna Izdvajamo Dodik je sankcionisan zbog visoke korupcije, podmićivanja…\n„Dodik je potkopao institucije BiH pozivajući na oduzimanje državnih nadležnosti i pokrećući stvaranje paralelnih institucija u Republici Srpskoj. Dodik je iskoristio svoju zvaničnu poziciju u BiH da akumulira lično bogatstvo kroz korupciju, mito i druge oblike korupcije. Njegova etnonacionalistička retorika koja izaziva podjele odražava njegove napore da unaprijedi ove političke ciljeve i odvrati pažnju od njegovih korumpiranih aktivnosti. Kumulativno, ove akcije ugrožavaju stabilnost, suverenitet i teritorijalni integritet BiH i potkopavaju Dejtonski mirovni sporazum, rizikujući time širu regionalnu nestabilnost“, navodi se u obrazloženju SAD.\n„Naglašava se da su sankcije uvedene zbog Dodikove destabilizirajuće koruptivne aktivnosti i pokušaji demontaže Dejtonskog mirovnog sporazuma motivirani vlastitim interesom, ugrožavaju stabilnost Bosne i Hercegovine i cijelog regiona”, rekao je podsekretar Trezora za terorizam i finansijsku obavještajnu službu Brian E. Nelson.


Jeftini letovi iz Dortmunda za Ajndhoven - Avio karte Dortmund Ajndhoven - eSky.rs\nAvio karte iz Dortmunda za Ajndhoven\nPretražite letove iz Dortmunda za Ajndhoven\nProverite najbolje prilike za letove iz Dortmunda za Ajndhoven\n✔ Postoje li posebne ponude za letove iz Dortmunda za Ajndhoven na eSky.rs?\n✔ Mogu li se pobrinuti za osiguranje prilikom rezervacije leta iz Dortmunda za Ajndhoven?\n✔ Ako rezervišem let iz Dortmunda za Ajndhoven, mogu li da rezervišem ujedno i smeštaj?\n✔ Koje avio-kompanije nude letove iz Dortmunda za Ajndhoven?\nBudite sigurni, da na eSky.rs ponuda letova iz Dortmunda za Ajndhoven uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Nemačke Jeftini letovi iz Nemačke Jeftini letovi za Keln Jeftini letovi iz Kelna Jeftini letovi za Gvadalaharu Jeftini letovi iz Gvadalahare\nJeftini letovi do Zimbabvea Jeftini letovi iz Zimbabvea Jeftini letovi do Kobe Airport Jeftini letovi od Kobe Airport


NACRT ZAKONA O UDŽBENICIMA: Predviđeno uvođenje digitalnih knjiga u škole. Biće određeni i standardi za izradu digitalnih udžbenika\nListanje stranica udžbenika uskoro bi moglo da padne u zaborav, jer Nacrt zakona o udžbenicima predviđa uvođenje digitalnih knjiga u škole.\nUkoliko ovaj predlog bude usvojen, umesto udžbenika, radnih svezaka, vežbanki i pernica, đaci će u školske torbe pakovati - punjač i tablet računar. Ova predložena novina mališanima će olakšati rančeve, ali po mišljenju stručnjaka, i zainteresovati decu za gradivo.\nJavna rasprava o Nacrtu zakona počela je ove nedelje. Da bi ovaj predlog mogao da bude primenjen u praksi, u zakon je uvedena odredba da je udžbenik osnovno didaktičko sredstvo, ali se to odnosi i na štampani i udžbenik u digitalnoj formi. Kada zakon bude usvojen, biće određeni i standardi za izradu digitalnih udžbenika. U Ministarstvu prosvete naveli su da će digitalizacija omogućiti jeftinije i svima dostupno obrazovanje.\n- Učenicima će digitalni udžbenici biti zanimljiviji i funkcionalniji, što će uticati i na povećanje znanja i veština - rekli su iz Ministarstva.\nAko ovaj predlog bude usvojen, učenici će moći da biraju da li žele standardne knjige, ili će pak preći na digitalni način učenja.\nUkoliko digitalni udžbenici zažive, morala bi da bude oformljena neka vrsta digitalne platforme, aplikacije ili portala na koju bi bila postavljena ponuda knjiga, gde bi učenici mogli da preuzimaju udžbenike nakon registracije. Još jedna prednost digitalnih udžbenika je što su obogaćeni različitim medijskim sadržajima poput 3D modela, animacija, video i zvučnih zapisa, galerija fotografija, ali i zadacima za ponavljanje i proveru znanja, što nastavu čini dosta zanimljivijom.\nStručnjaci kažu da će digitalni udžbenici biti prijemčivi savremenim generacijama, kojima su računari i tableti svakodnevna igračka.\n- Ima tu i prednosti i mana. Deca svakako mnogo koriste tablet i računare, pa im neće biti problem da se naviknu na takav vid učenja, štaviše, to će im biti prirodno. Naravno, mora se biti oprezan sa vremenom koje će deca provoditi ispred ekrana - kaže dr Ranko Rajović, jedan od vodećih stručnjaka za rani razvoj inteligencije kod dece i predsednik Mensinog komiteta za darovitu decu.\nKako bi nastava sa digitalnim udžbenicima mogla da izgleda, vidi se i po primeru OŠ "Vuk Karadžić" iz Kraljeva, prve škole u Srbiji koja je uvela eksperimentalnu digitalnu nastavu. Svako dete u tri odeljenja nižih razreda ima tablet na kome prati i rešava zadatke iz matematike koji se pojavljuju na glavnom ekranu u učionici. Đaci tablete koriste i umesto čitanki na nastavi srpskog jezika. Imaju i aplikacije za igre, kao što je slagalica, čime na zanimljiv način savladavaju gradivo.\n- Sadržaje udžbenika deca na časovima prate na tabletima. Koliko ih to motiviše, govori i podatak da istog momenta dobiju informaciju da li su dobro rešili zadatak. To je sistem koji je rađen na bazi video-igara da bi im bilo zanimljivije – rekla je Biljana Barlovac, direktorka škole "Vuk Karadžić".\nNaši izdavači već imaju u ponudi digitalne verzije udžbenika ili dodataka.\n- Prednosti digitalnih sadržaja su višestruke, deci će biti zanimljivije gradivo, medij je prihvatljiviji za njih, lakše će se savladavati gradivo, a sadržaj će biti bogatiji. Najbolja je kombinacija štampanog i digitalnog sadržaja, pogotovo u mlađim razredima - kažu u izdavačkoj kući "Klett".\nPostojeći digitalni udžbenici dolazili su na CD-u uz štampani udžbenik (kao što je na primer u slučaju interaktivne zbirke za fiziku), dok su za ostale predmete nastavnici koristili verziju na CD-u. "Osim toga, imamo interaktivni obrazovni portal koji deca i nastavnici mogu da koriste ulazeći na njega sa svojom šifrom preko bilo kog računara, tableta ili telefona - kažu u "Klettu".\nIzvor: Vebsajt Blic, Andriana Janković, 06.12.2017.


DOGOVOREN SASTANAK MERKEL-ERDOGAN: Evo zašto Njemačka želi pomoći Turskoj da prebrodi krizu | Slobodna Bosna\nNakon što je objavljeno da je Katar ponudio da uloži 15 milijardi dolara u turske banke i tržišta i tako joj pomogne da se izvuče iz inflacije i ekonomske krize, ruku spasa Ankari je ponudio i Berlin.\nKako Erdogan traži način da zaštiti tursku ekonomiju od sukoba sa predsjednikom SAD Donaldom Trumpom, on i nemačka kancelarka Angela Merkel razgovarali su telefonom kako bi organizirali hitan sastanak ministara finansija dvije zemlje.\nRazgovor dvoje lidera pokazuje koliko je veliki ulog na obje strane, te da Njemačka želi da Turska izbjegne finansijsku krizu jer ne može dopustiti toj zemlji da potone u haos, rekao je za "Bloomberg" neimenovani izvor upoznat sa razmišljanjem Merkelove.\nU preokretu koji pokazuje moguću normalizaciju odnosa Ankare i Berlina poslije serije diplomatskih sukoba, Merkel planira da 28. septembra ugosti Erdogana.\n- Nikome u prilog ne ide ekonomska destabilizacija Turske. Ali, sve mora da se uradi kako bi se osigurala nezavisnost centralne banke - izjavila je Merkelova u Berlinu ove sedmice.\nNjemačka je do sada bila najveći ekonomski partner Turske, a prošle godine je njihova bilateralna trgovina iznosila oko 37 milijardi eura (42 milijarde dolara).\nOko 6.500 kompanija koje su u potpunom ili djelimično u vlasništvu Njemačke posluje širom Turske.\nTurska se nalazi na 16. mestu među njemačkim izvoznim tržištima, ispred Japana i mnogih zemalja Evropske unije.\nZato ne čudi što Njemačka traži način da se riješi kriza u Turskoj.\nIz njemačke poslovne zajednice upozoravaju da se rizik od recesije u Turskoj može smanjiti samo u stabilnom političkom okruženju, jer bez njega nema ni povjerenja stranih ulagača.


“Nova Romanija” ide u zakup | Palelive.com\nPočetna Regija Sokolac “Nova Romanija” ide u zakup\nPreduzeće "Nova Romanija"\nSOKOLAC – Uprava preduzeća za preradu drveta “Nova Romanija” sa Sokoca zaključiće ugovor sa katarskim investitorom o zakupu imovine ovog akcionarskog društva, ukoliko dobije garanciju od resornog ministarstva Srpske da će “Šume Republike Srpske” obezbijediti odgovarajuću količinu sirovine za njegov rad, odlučeno je na današnjoj Skupštini akcionara.\nVršilac dužnosti direktora “Nove Romanije” Nada Amović Mačar naglasila je da je jedan od najbitnijih uslova da zainteresovani investitor za zakup registruje svoju firmu u Republici Srpskoj.\n“Prema nacrtu ugovora o zakupu, investitor je obavezan da zakupninu uplati unaprijed, a tim sredstvima će biti isplaćene sve obaveze koje ima `Nova Romanija`”, rekla je ona.\nPrema njenim riječima, prije svega će biti izmirene obaveze prema 54 radnika ovog preduzeća, kojima se duguje više od milion KM.\nVršilac dužnosti direktora “Nove Romanije” naglasila je da će, prema nacrtu ugovora, iz dijela zakupnine biti izmirene obaveze i prema ostalim povjeriocima, koje su nešto manje od milion KM.\nAmovićeva je naglasila da bi zainteresovani investitor u prvoj godini trebalo da zaposli oko 100 radnika, s tim da prioritet imaju radnici “Nove Romanije”.\n“Ostaje nada da će ovaj posao, prema današnjoj odluci Skupštine akcionara `Nove Romanije`, biti blagovremeno urađen jer svaki mjesec odugovlačenja i čekanja novog rješenja donosi rast obaveze oko 50.000 KM”, zaključila je Amovićeva.\nPrethodni članakU nedjelju sjećanje na stradanje srpskog stanovništva\nNaredni članakVatra bukti u dubinu divlje deponije u Karakaju


VLADA RS: Usvojena Informacija o zasnivanju novog proizvodnog ciklusa u poljoprivredi RS u 2021. godini\nVlada Republike Srpske usvojila je, na 113. sjednici, u Banjaluci Informaciju o zasnivanju novog proizvodnog ciklusa u poljoprivredi Republike Srpske u 2021. godini.\nMinistar poljoprivrede, šumarstva i vodoprivrede Boris Pašalić izjavio je na konfrereciji za novinare, nakon sjednice, da je planom proljećne sjetve predviđeno da u Republici Srpskoj bude zasijano ukupno oko 234.000 hektara sjetvenih površina sa očekivanom vrijednošću proizvodnje od 826 miliona KM.\n"Pripreme za sjetvu idu dobro, malo poteškoća ima u vezi sa trenutnim vremenskim uslovima, a s druge strane dobra je akumulacija vlage. Očekujemo da će kampanja proljetne sjetve proći u redu", rekao je ministar Pašalić.\n"Od ratarskih kultura dominiraće kukuruz, koji je planiran da bude zasijan na površini do 136.000 hektara sa očekivanim prinosom od šest tona po hektaru i očekivanom vrijednošću proizvodnje od 330 miliona KM", naveo je ministar Pašalić.\nMinistar Pašalić je naveo da će povrćem biti zasijano oko 18.000 hektara, što je u rangu višegodišnjeg prosjeka, sa dominantnom kulturom krompirom koji će biti zasijan na 8.600 hektara i očekivanom proizvodnjom od 94 miliona KM.\n"Troškovi proljetne sjetve će biti negdje do 20 odsto veći zbog rasta cijena đubriva, dok je cijena sjemena ostala negdje u rangu od prošle godine", rekao je ministar Pašalić.\nMinistar poljoprovrede, šumarstva i vodoprivrede je naglasio da se redovno isplaćuju podsticaji za poljoprivrednike, da su obezbijeđena sredstva za 30 odsto povrata od kapitalnih investicija, te da je obezbijeđeno pet miliona KM za regresirani dizel od 100 litara po hektaru, a sufinansira se i sa 50 odsto nabavka sjemena domaćih hibrida kukuruza i sorti drugih kultura.\n"Imamo i dodatna sredstva za podršku sjetvi industrijskih kultura od 200 KM po hektaru, što daje dobre rezultate jer rastu zasijane površine pod sojom i uljanom repicom. Imamo nešto veće iznose i za organsku proizvodnju od 600 KM po hektaru i 600 KM po grlu, te uobičajene mjere u vezi sa namjenskim sredstvima Investiciono-razvojne banke", naveo je ministar Pašalić.\nMinistar Pašalić je podržao akciju Udruženja povrtara Republike Srpske u donaciji tržišnih viškova krompira građanima i ustanovama u Banjaluci, podsjetivši da je ovo udruženje i ranije imalo raznih vidova humanitarnih akcija.\nIZVOR: Vebsajt Vlade RS, 18.03.2021.


Od sledeće godine prvi pravi outlet centar - Bizlife.rs\nOd sledeće godine prvi pravi outlet centar\n09:44 Inđija, 01.12.2011.\nSledeće godine Srbija će dobiti prvi pravi outlet centar, a čari kupovine brendirane garderobe po sniženim cenama u posebnom ambijentu, potrošači će moći da osete u Fashion Park Outlet Centru u Inđiji. O projektu koji na evropskom retail tržištu već izaziva veliku pažnju i kojeg domaći ljubitelji šopinga sa nestrpljenjem očekuju, ekskluzivno za Bizlife govori Đura Stanić, predsednik Upravnog odbora Fashion Park Outlet Centra.\nKako napreduju radovi i kada se očekuju prvi posetioci outleta?\nIzgradnja sa odvija po planu i ulazimo u završnu fazu u kojoj se može videti kompletna arhitektura i konačni izgled novog zdanja. Sve to nam daje izuzetan podsticaj da u narednom periodu nastavimo da radimo kao i do sada, kako bi polovinom marta sledeće godine otvorili Fashion Park Outlet Centar. Ukupna površina prvog pravog outleta u Srbiji biće 30.000 m² prodajnog prostora, a u prvoj fazi gradi se 15.000 m² sa oko 70 prodavnica najpoznatijih svetskih brendova.Druga faza centra, površine od 5.000 m² prostora treba da bude otvorena 2014. godine, a treća faza u kojoj će biti izgrađeno dodatnih 10.000 m² biće otvorena do kraja 2016. godine. U sklopu centra biće izgrađen parking za 2.000 mesta, a realizacijom ovog projekta biće zaposleno više od 1.000 ljudi.\nOd kada je projekat najavljen provlači se teza da je to prvi pravi outlet u zemlji, iako građani već mogu da kupuju u nekim outlet centrima…\nGarderoba po sniženim cenama može se naći u gotovo svim maloprodajnim objektima u zemlji, ali to nije dovoljno da se oni okarakterišu kao outlet centri. U Srbiji ne postoji nijedan outlet centar u skladu sa međunarodnim standardima koji ih definišu. Outlet centri su po pravilu smeštani izvan grada, direktno su odobreni od strane internacionalnih brendova čija će se roba prodavati u centru. Ovakva vrsta autorizacije outlet prodavnice otvara četiri kanala nabavke robe koja se može prodavati i to: ostaci iz prethodnih sezona sa domaćeg tržišta, ostaci iz prethodnoh sezona sa internacionalnog tržišta koji će se po prvi put prodavati u Srbiji, roba namenski proizvedena isključivo za outlet od nekih ranijih uspešnih modela i garderoba iz aktuelne sezone koja se lošije prodaje. Po kvadraturi i obimu outlet centri su manji od shopping centara i u njima se roba prodaje na stalnom sniženju. To su posebni oblici trgovine, jer pružaju mogućnost potrošačima da svakog dana u nedelji u svakoj prodavnici pronađu robu na popustu od 30% do 80%. Ovo su samo neke od karakteristika Fashion Park Outlet Centra, koje nema nijedan drugi prodajni prostor u zemlji i zbog toga mi kažemo da je to prvi, pravi outlet ne samo u Srbiji nego i u regionu.\nNekoliko meseci pre otvaranja već se naziru arhitektonski obrisi Fashion Park Outlet Centra. Na osnovu onoga što smo videli, očito je da posetioce očekuje zaista pravo uživanje u ambijentu kakav do sada nije viđen u našoj zemlji. Ko je arhitekta outleta u Inđiji i šta mu je bila inspiracija za ovaj projekat?\nU Inđiji gradimo jedan impozantan prodajni prostor na otvorenom u tematskom, arhitektonskom stilu koji simulira izgled šoping ulice italijanskih gradova. Arkadni lukovi, šetajuća fasada, fasadni prozori na spratovima, imaju cilj da stvore osećaj topline i pojačaju vizuelni ugođaj kupcu dok šeta kroz centar. Cilj nam je da posetiocima pružimo nezaboravno shopping iskustvo i omogućimo čitavim porodicama da uživaju provodeći vreme u ambijentalnom prostoru, izgrađenom po uzoru na najveće outlet centre Evrope. Glavni projektant i izvođač radova je “EnergoGroup” jedna od vodećih inžinjering i građevinskih kuća u Srbiji. Kako radovi odmiču veoma smo uzbuđeni jer se već uveliko vidi sam izgled onoga što planiramo da ponudimo našim posetiocima.\nIstakao bih da je veoma značajno što se Fashion Park Outlet Centar gradi u sklopu Retail Parka, kompleksa površine 60 hektara, koji će se sastojati od “cash and carry” hipermarketa, “uradi sam” koncepta, salona nameštaja, prodavnica kućnih aparata i logističkog centra.\nOdlučili ste se da investirate u Srbiju u vreme kada ekonomske okolnosti u Evropi nisu idealne i kada se najavljuje novi, još jači udar krize. Zašto su se investitori odlučili za Srbiju i Inđiju?\nU Srbiji i ostalim zemljama regiona ne postoji pravi outlet centar i zbog toga smatramo da ovaj deo Evrope ima veliku perspektivu kada je outlet industrija u pitanju. Zbog veličine, privrednih potencijala i geografskog položaja Srbija je bila logičan izbor za izgradnju outleta. Jednako važno nam je i to što su srpski potrošači jedni od najsofisticiranijih u jugoistočnoj Evropi i imaju veoma pozitivno mišljenje o velikim svetskim brendovima.\nUkupna ulaganja u Fashion Park Outlet Centar iznose 40 miliona evra, a investitor je kompanija BlackOak Developments, a britanska firma GVA Grimley, kao jedan od najznačajnijih evropskih outlet operatera će biti zadužena za menadžment centra. Ovo je veoma značajna investicija kako za lokalnu zajednicu tako i za čitavu zemlju, njenu privredu, građane i turizam. Ne samo da će doprineti razvoju privrede, nego će i doprineti zapošljavanju, što je uslovima ekonomske krize jedan od najvećih doprinosa koju jedna investicija može da ima.\nOpredelili smo se za Inđiju jer ta opština ima odlične preduslove za realizaciju ovako kompleksnog projekta. Ima idealan geografski položaj, nalazi se između dva najveća grada u zemlji (Beograda i Novog Sada), na trasi autoputa koji povezuje jugoistočnu Evropu sa ostatkom kontinenta, a sam Outlet centar je svega nekoliko stotina metara od autoputa kojim dnevno prolaze desetina hiljada vozila. Na odluku da investiramo u Inđiju uticala je i izvanredna saradnja sa lokalnom zajednicom, njihova spremnost na saradnju i pomoć u svakom trenutku.\nKoncept outleta razlikuje se od svih drugih oblika maloprodaje. Pošto u Srbiji ovaj biznis nije razvijen, nemamo predstavu o tome kako se outleti “ponašaju” u vreme ekonomske krize. Najavljuje se novi talas krize, pa je važno znati kako su outleti u svetu poslovali u doba recesije i šta se može očekivati u budućnosti?\nNedavno smo bili u Kanu u Francuskoj na sajmu MAPIC, koji je jedan od najznačajnijih skupova industrije maloprodaje na kontinentu, gde je potvrđeno da se trend rasta outlet industrije nastavlja i u doba svetske ekonomske krize. Posećenost outlet centara u Evropi u vreme recesije povećana je za 70 odsto, dok je promet po kvadratu prodajnih objekata veći za 50 odsto. Zbog većeg obima poslovanja prisutan je trend povećanja kapaciteta postojećih objekata u outletima, koji je u porastu za 30 odsto. Popularan termin koji definiše ovaj trend u svetu je da su outlet centri “Kontra-ciklični ekonomskoj krizi”.\nZašto se ovo dešava? Kriza je pogodila najpre primarne modne prodavnice u centru grada i dovela ih u situaciju da imaju višak robe koju nemaju gde da prodaju. Tu se pojavljuje prostor za outlete, koji dobijaju kvalitetnu robu, a prodaju je po cenama znatno nižim nego u redovnoj prodaji u centru grada. Niska cena i vrhunski kvalitet proizvoda privlače kupce. Sa druge strane, potrošači su u uslovima krize postali još osetljiviji na cenu. Oni sada traže veći kvalitet i više proizvoda za svoj novac, što im outlet centri pružaju i to je jedan od njihovih glavnih aduta za budućnost.\nNema sumnje da kao jedini pravi outlet u zemlji i regionu Fashion Park Outlet Centar privlači pažnju velikih distributera. Posetioci sa nestrpljenjem očekuju otvaranje kapija inđijskog outleta, pa bi bilo dobro da znamo ko je ih robne marke očekuju…\nRaduje nas interesovanje zakupaca i zadovoljni smo kako se ovaj segment poslovanja outlet centra razvija. Izbor zakupaca i raspored prodavnica su u skladu sa međunarodnim standardima outlet industrije. Verujemo da će se posetiocima svideti izbor brendova i da će ih obradovati da su ugovor o zakupu već potpisale najznačajnije svetske robne marke: Tommy Hilfiger, Miss Sixty, Replay, Nike, Timberland, Petroff, XYZ kao i brendovi iz portfolija SPORTINA grupe, Guess, Adidas, Converse, Bata, Levis’s, Movem-Hugo Boss, Ecco Shoes, Burlington, Piquadro, 7Camicie, Lisca, Skechers, East Pack, Office Shoes, Time Out i mnogi drugi. U svim ovim prodavnicama roba će biti po cenama nižim od 30 do 80 odsto.


Dodik: SNSD i SP ostaju u koaliciji - Glas Srpske\nSrna 05.08.2020 13:09\nBANjALUKA - Lider SNSD-a Milorad Dodik izjavio je da su SNSD i SP u koalicionioj saradnji više od 20 godina, te da će tako i ostati.\n"Odnos SNSD i SP ostaje stabilan, sa uvažavanjem naše koalicione saradnje koja je u nekim trenucima bila odlučujuća za važna pitanja u Republici Srpskoj. Ne želimo da se odreknemo kvalitetnih partnera i u tom pogledu smo samo ojačali našu saradnju", rekao je Dodik novinarima u Banjaluci.\n"Kada je riječ o našim međusobnim odnosima, mi smo danas potvrdili ranije potpisan sporazum na Mrakovici. On ustaje u utvrđenim odnosima, proporcijama i politikama", poručio je Dodik.\n"To se prije svega odnosi na ekonomska i socijalna pitanja, na to kako da pomognemo građanima i privrednim društvima da prevaziđu posljedice pandemije virusa korona", naveo je Đokić.\n"To vrijeme je bilo obilježeno brojnim uspjesima, rezultatima, ali i ogromnim naporima koje smo činili da savladamo brojne prepreke i možemo biti ponosni na istoriju našeg odnosa", poručio je Đokić.\n"Usaglasili smo da nastavimo djelovati na zaštiti identiteta Republike Srpske djelovanjem kroz institucije BiH i na međunarodnom planu, gdje želimo da se ukupni odnosi grade na poštovanju izvornog Dejtonskog mirovnog sporazuma", dodao je Đokić.


Nemački golman će se vratiti u Liverpul, odakle je i otišao u turski tim na pozajmicu. Potvrdio je to medijima i novi trener crno-belih Jalčin.\n- Karijus neće biti sa nama sledeće sezone. Njegova otkupna klauzula je previsoka, a ima i nekih drugih stvari koje su smetnja, o kojima ne znam baš sve detalje - rekao je trener Bešiktaša, a prenosi "Mocartsport".\nIstina je i da crno-beli iz Istanbula imaju finansijskih problema i da će morati na leto da malo porade na sastavu, da se oslobode viška igrača, inače će prekršiti i pravilo Finansijskog fer-pleja, pa bi ih čekala i kazna UEFA.\nPitanje je i šta će biti sa Karijusom, pošto ne deluje da će ga u Liverpulu dočekati raširenih ruku. Ako se na "Enfildu" prisete kardinalnih grešaka svog nekadašnjeg čuvara mreže, od kojih su najbolnije one u finalu Lige šampiona protiv Real Madrida, kada je Karijus praktično poklonio titulu Madriđanima, sve su izglednije šanse da će Nemac ponovo tražiti novu sredinu.


40 povređenih u eksploziji gasa u centru Praga\nPrag: Jaka eksplozija u centru grada\nBroj povređenih ljudi u eksploziji gasa u centru Praga povećao se na 40, a četiri osobe imaju teže povrede, izjavio je šef hitne pomoći Zdenjek Švarc.\nEksplozija koja je oko 10 sati demolirala dva sprata zgrade u kojoj je sedište nekoliko preduzeća, čula se u celom turističkom centru Praga.\nU trenutku nesreće odvijala se nastava u susednoj Filmskoj akademiji (FAMU), a eksplozija je razbila prozore u susednim zgradama i na obližnoj zgradi Narodnog pozorišta, dok je Narodni bulevar prekrila krhotinama stakla.\nPolicija je zatvorila oblast, pošto tehničari još nisu uspeli da zatvore gas, a zbog povećane koncentracije otrovnog gasa i opasnosti od novih eksplozija, policija još ne može da pusti pse u ruševine da potraže zatrpane.\nGradonačelnik Praga Bohuslav Svoboda kazao je češkom radiju da se pretpostavlja da je najmanje troje ljudi ostalo u ruševinama.\nIz bloka oko FAMU evakuisano je oko 400 ljudi, među njima i studenti FAMU i obližnjeg Fakulteta društvenih nauka kojima je nastava otkazana do kraja sednice.\n"Neki od njih zadobili su posekotine od stakla s razbijenih prozora", rekao je portparol Karlovog univerziteta Vaclav Hajek.\nEksplozija je preplašila i turiste i mnogi su ulazili na blagajnu Narodnog pozorišta da se raspitaju šta se dešava. Zatvorena je i čuvena kafana Slavija, omiljeno mesto pokojnog predsednika Češke Vaclava Havela i disidentskih krugova u vreme komunističkog režima koju sada obavezno posećuju turisti.


► Vulin i Mojsilović na pomenu žrtvama NATO bombardovanja\nFoto: Beta/ Goran Stankovic\nKako je saopštilo Ministarstvo odbrane, pomen žrtvama služio je glavni sveštenik Vojske Srbije protonamesnik major Slađan Vlajić, koji je naveo da imena onih kojih već 20 godina nema ne smeju biti predata zaboravu. "Pre 20 godina zajedno ste bili u stroju i rovovima sa onima kojih danas nema, a čija smo imena čuli kako bismo ih se podsetili.\nDug je to spisak i predug. Taj spisak mučeničkog srpskog roda nije samo iz ovih poslednjih 20 godina, već od vajkada, od postanja. Taj spisak se proteže od pre Kosova i kosovskih dana i ostavlja nama, koji ovde jesmo, koji uživamo u slobodi, obavezu da ga nikada ne zaboravimo", kazao je glavni sveštenik Vojske Srbije.\nOn je rekao da imena svih žrtava, poput kuglica u kadionici, zvone danas istinu koju su branili i čuvali, a to je naša sloboda. Pomen žrtvama NATO bombardovanja služi se danas u svim bogoslužbenim prostorima Ministarstva odbrane i Vojske Srbije.\nMilan Mojsilović /\nVulin: Vojska Srbije će naručiti još borbenih vozila Lazar 3\nMinistar odbrane Aleksandar Vulin najavio je prilikom obilaska obuke pripadnika Vojske Srbije (VS) nabavku još borbenih oklopnih vozila tipa "Lazar 3", saopštilo je danas Ministarstvo...\nMinistar odbrane Aleksandar Vulin apelovao je danas na predstavnike Specijalnog suda za zločine OVK u Hagu da ponovo otvore istragu u slučaju ubistva 14-oro srpskih žetelaca u selu Staro Gracko...


"ORLIĆI" KREĆU U ODBRANU TRONA: Počinje Evropsko prvenstvo (U21)!\nNaslovna / Fudbal / Reprezentacija Srbije / "ORLIĆI" KREĆU U ODBRANU TRONA: Počinje Evropsko prvenstvo (U21)!\nMlada reprezentacija Srbije učestvovaće na predstojećem Evropskom prvenstvu u Mađarskoj, koje se igra od 16. do 31. jula, gde će naši pokušati da odbrane uspeh od prošle godine u Litvaniji - titulu!\n2014-07-15 14:47 > 21:38\nVeljko Paunović, selektor omladinaca rekao je danas da će njegovi fudbaleri pokušati da ostvare što bolji rezultata na Evropskom prvenstu, kao i da je osvajanje trofeja previsok cilj.\n"Voleli bismo da imamo iste uslove kao i prethodna generacija, od njih nisu bila velika očekivanja, igrali su bez pritiska. Mi ćemo morati po istom modelu, utakmicu po utakmicu. želimo da osvojimo trofej, ali to je u ovom trenutku previsok cilj", rekao je Paunović novinarima.\nTurnir se igra od 16. do 31. jula i Srbija će pokušati da odbrani titulu osvojenu prošlog leta.\n"Sada želimo samo da pobedimo prvu utakmicu, želimo jedno od prva dva mesta u grupi i ako nam svaka sledeća utakmica bude bila kao finale lakše ćemo moći da odbranimo trofej", kazao je Paunović.\nOmladinska reprezentacija Srbije nalazi se u Grupi B sa Ukrajinom, Bugarskom i Nemačkom, koju Paunović smatra "favoritom u svakom pogledu". Selektor je istako i to da ima ozbiljnih problema sa sastavom pred puz za Mađarsli, pošto Stefan Veljković nije dobio dozvolu od Totenhema da se priključi ekipi, kao ni Sergej Milinković-Savić od Genka.\n"Još je nejasno da li će se oni priključiti ekipi. Lepa je stvar što mogu da računam na sve igrače iz srpskih klubova, raduje me da su svi odgovorili na pozive u ovim nezgodinim terminima i zahvalni smo im na tome", rekao je Paunović.\nSrbija započinje turnir utakmicom protiv Ukrajine 19. jula, a Paunović će dan uoči tog susreta morati da preda konačan spisak igrača.


sporazum o priznanju krivice | Novosti.rs\nTag sporazum o priznanju krivice\nUDRUŽENJE sudija i tužilaca Srbije (UST) pozvalo je Republičko javno tužilaštvo (RJT) da momentalno svojim uputstvima zaustavi nekontrolisano zaključenje sporazuma o priznanju krivičnog dela osnovnih javnih tužilaštava sa licima koja se terete za dela sa elementima nasilja.\n11. 02. 2021. u 14:44\nSUD ODBACIO SPORAZUM SA TUŽILAŠTVOM: Suđenje Banetu Vidakoviću počinje 24. decembra\nSUD je odbacio sporazum glumca Baneta Vidakovića sa Višim tužilaštvom o priznanju krivice, jer ne sadrži sve po zakonu potrebne podatke.\n17. 12. 2020. u 14:34\nPRAVNICI u Nemačkoj raspravljaju kako da postupe sa penzionerom (84) koji je u svom podrumu čuvao tenk, protivavionsku pušku i torpedo iz Drugog svetskog rata\n10:00 LEGALIZACIJA DIŽE BDP ZA SEDAM ODSTO! Novo ozakonjenje nelegalnih kvadrata trebalo bi maksimalno da pojednostavi proceduru za čiste papire\n09:53 MIROSLAV TOHOLJ: Dva pola ličnosti\n09:51 KONTROLA DIJABETESA U ZATIŠJE KORONE: Loše regulisan šećer drastično povećava rizik od komplikacija kovida\n09:48 SRBIJA IMA I TREĆU MEDALJU: Carica Milica u finalu Olimpijskih igara\n76 SVE KUĆE PRE 2015. DEKRETOM U KATASTRU? Na ozakonjenje čeka gotovo dva miliona nekretnina


Press Online :: Astro :: Njegov horoskopski znak otkriva kako da ga zavedete!\nVerujemo da svaka dama ima svoje trikove za zavođenje muškaraca, ali ukoliko ne poznajete dobro dasu koji vam je zapao za oko, možda vam u tome kako da mu privučite pažnju pomogne ovaj astro-vodič za udvaranje. Saznajte njegov znak i ko zna - možda u ovome i ima istine!\nAstro zaljubljivanje: Saznajte šta će vam znaci Zodijaka reći, a šta zapravo misle\nASTRO VODIČ ZA LETNJI SEKS: Vage da budu nevaljale na plaži, Ribe da probaju seks u vodi!\nHoroskop i dijeta: Šta jedu i kako da smršaju znaci Zodijaka\nLav je malo teži slučaj, jer od svog ega ne vidi puno toga oko sebe. Ipak, žene gleda stalno, a oku će mu zapeti inteligentna žena i privlačna istovremeno, koja obavezno mora da ima smisao za humor.


Dodik: Republika Srpska je težnja naroda za slobodom i zato će opstati - Sputnjik Srbija\n17:45 14.01.2021 Preuzmite kraći link\n„Očigledno je da je pobeda Džozefa Bajdena na predsedničkim izborima u SAD osokolila neke snage koje su se smatrale poraženim u protekle četiri godine mandata Donalda Trampa. Neki sa strane koji se mešaju u odnose u BiH imaju nepromenjene stavove, ali mogu se čuti i stavovi da je opasno zadirati u unutrašnja pitanja BiH, odnosno politički sistem i uređenje i da su apsolutno neodrživa očekivanja za nekom vrstom centralizacije“, rekao je Dodik u intervjuu Srni.\nNa pitanje kako komentariše česte pretnje političkog Sarajeva novim predsednikom SAD i da li misli da će Bajden slušati želje političkog Sarajeva ili će uvažavati političku realnost u BiH, Dodik kaže da činjenica da se političko Sarajevo srčano zalaže za ukidanje sadašnjeg sistema i uvođenje unitarističkog govori da BiH nije zemlja koja ima smisla i time se potvrđuje nemogućnost njene održivosti.\n„To što sanjaju ovu vrstu priče je jedna stvar, ali se time dovodi u pitanje odnos koju imaju prema bilo kojoj inicijativi koja se pojavi i govori o drugačijim mogućnostima uređenja BiH“, kaže Dodik i dodaje da činjenica da je SDA usvojila rezoluciju u kojoj se govori da treba ukinuti entitete i uvesti BiH sa regijama govori o njihovom nezadovoljstvu u BiH. Jednako tako smo, kaže, i mi nezadovoljni BiH, samo iz drugih razloga i povoda.\nIstakao je da narod mora biti svestan stalnog pritiska političkog Sarajeva za ukidanjem Republike Srpske, kao i da ne treba verovati, kako je naveo, „domaćim izdajnicima kada kažu da je niko ne pritiska“.\n„Zato se moramo okupljati uz ideju Republike Srpske i praviti kompromis, bez obzira da li je neko vlast ili opozicija u Srpskoj, a na nivou BiH ne smemo dozvoliti raspirivanje želja političkog Sarajeva“, naveo je Dodik.\nGovoreći o pismu koje je nekadašnji predsednik Hrvatske Stjepan Mesić uputio Bajdenu u kojem je izneo slične stavove koje zastupa i političko Sarajevo o navodnoj „građanskoj BiH“, a u stvari unitarnoj BiH, Dodik je rekao da je Mesić bivši funkcioner i penzioner koji pokušava da bude aktuelan.\nZanimljivo bi, kaže, bilo šta bi sadašnji predsednik Hrvatske Zoran Milanović pisao Bajdenu.\nPokušaj smene Saveta ministara u BiH ulazak u novu fazu krize


Projekat „Kontrola kvaliteta revizija u Državnoj revizorskoj instituciji“\nU aprilu 2014. godine, Državna revizorska institucija Crne Gore potpisala je Ugovor s Delegacijom Evropske unije u Crnoj Gori o početku realizacije tvining lajt projekta „Kontrola kvaliteta revizija u Državnoj revizorskoj instituciji Crne Gore“.\nProjekat „Kontrola kvaliteta revizija u Državnoj revizorskoj instituciji Crne Gore“ sprovodila je Državna revizorska institucija Crne Gore, kao korisnik projekta u saradnji s partnerom, Nacionalnom kancelarijom za reviziju Republike Litvanije. Projekat, koji je finansiran od Evropske komisije u ukupnoj vrijednosti od 250,000.00€, realizovan je kroz pet aktivnosti u trajanju od osam mjeseci.\nCilj projekta je bio da se poveća efikasnost i pravilnost upravljanja i korišćenje javnih sredstava u Crnoj Gori kroz jačanje revizorskih kapaciteta i osiguranje kvaliteta revizija u skladu s međunarodnim revizorskim standardima vrhovnih revizorskih institucija i međunarodnom revizorskom praksom.\nCilj prve aktivnost „Prevođenje i upoznavanje s međunarodnim standardima za kontrolu kvaliteta“ bila je da se pruži podrška DRI u prevođenju i upoznavanju sa ISSAI standardom 40 „Kontrola kvaliteta“ i ostalim ISSAI standardima, koji se tiču kontrole kvaliteta, kao što su ISSAI ISSAI 1000, 1220, 1620, 3100, 4100 i 4200. Tokom realizacije prve aktivnosti, izvršen je prevod standarda (ISSAI 40, 1000, 1220, 1620, 3100, 4100, 4200) s engleskog na crnogorski jezik. Eksperti iz Nacionalne kancelarije za reviziju Republike Litvanije su održali obuke revizorskom kadru na temu primjene standarda o kontroli kvaliteta i predstavili cjelokupan proces vezan za finansijsku reviziju, reviziju uspjeha i reviziju usklađenosti u skladu s međunarodnim revizorskim standardima.\nDruga aktivnost „Pregled postojeće prakse kontrole kvaliteta DRI i priprema Izvještaja o ocjeni“ podrazumjevala je pregled svih dostupnih dokumenata DRI kako bi se eksperti upoznali s praksom rada DRI. U cilju ostvarivanja planiranog rezultata „Izvještaj o ocjeni“, eksperti su pripremili upinik o ocjeni postojeće prakse na polju kontrole kvaliteta za finansijsku reviziju i reviziju pravilnosti i na osnovu upitnika izradili Izvještaj o ocjeni uključujući i preporuke za razvoj sistema kontrole kvaliteta u DRI u skladu s međunarodnim standardima.\nTreća aktivnost „Akcioni plan za uvođenje sistema kontrole kvaliteta DRI“ podrazumjevala je pripremu okvira za osiguranje sistema kontrole kvaliteta u DRI, koji bi sadržao sve elemente u skladu s ISSAI standardima i bio prilagođen specifičnostima i praksi DRI. Ova aktivnost je uspješno realizovana kroz izradu Akcionog plana za uspostavljanje okvira za sistem kontrole kvaliteta DRI.\nU cilju realizacije ove aktivnosti i izrade Smjernica za kontrolu kvaliteta revizija, kao krajnjeg rezultata projekta, projektni tim DRI uz podršku eksperata izradio je dva ključna dokumenta: Uputstvo o metodologiji vršenja finansijske revizije i revizije pravilnosti i Uputstvo o metodologiji vršenja revizije uspjeha.\nČetvrta aktivnosti „Priprema smjernica za kvalitet revizija“ uspješno je realizovana. Projektni tim DRI i ekspertski tim NAO Litvanije izradili su Smjernice za kontrolu kvaliteta revizija zajedno s kontrolnim listama za finansijsku reviziju, reviziju pravilnosti i reviziju uspjeha. Četvrta aktivnost obuhvatila je takođe još jednu aktivnost koja nije bila predviđena projektom, a odnosila se na prijedlog izmjena Priručnika za planiranje i vršenje finansijske revizije i revizije pravilnosti.\nPeta aktivnost podrazumjevala je: organizovanje studijske posjete na temu kontrole kvaliteta revizija i organizovanje obuka u vezi s primjenom Smjernice za kontrolu kvaliteta revizija. Tokom studijske posjete, eksperti NAOL predstavili su svoja iskustva u vezi s sljedećim temama: kontrola kvaliteta na institucionalnom nivou i nivou pojedinačnih revizija; etika i komunikaciona politika; politika ljudskih resursa; sprovođenje finansijske revizije, revizije usklađenosti i revizije uspjeha kroz prezentovanje praktičnih primjera; sprovođenje revizije konsolidovanih državnih računa; praćenje realizacije preporuka i IT sistem za evidentiranje revizorskih nalaza.\nObuka je realizovana kao posljednja aktivnost i podrazumjevala je prezentaciju Smjernica za kontrolu kvaliteta revizija uključujući i kontrolnih lista revizorskom kadru DRI.\nRevizorski kadar DRI aktivno je učestvovao tokom realizacije svih aktivnosti predviđenih projektom.\nBrošura o završenom tvining lajt projektu „Kontrola kvaliteta revizija u Državnoj revizorskoj instituciji Crne Gore“


U KCCG otvorene dvije nove operacione sale | MedicalCG Magazin o zdravlju i medicini\nNaslovna izdanje broj-99 U KCCG otvorene dvije nove operacione sale\n– Početak rada dvije operacione sale na Klinici za očne bolesti koje su finansirali naši prijatelji iz Tike, a koji nisu prvi put donirali KCCG-u sredstva za jedan ovakav projekat. Podsjetila bih da je Turska agencija za međunarodnu saradnju i koordinaciju 2015. godine obezbijedila 713.000 eura za adaptaciju Urgentnog centa i nabavku savremene opreme koja je značajna za našu kuću – kazala je Kovačević.\n– Takođe je veoma značajno da ćemo u narednom periodu nabaviti novu savremenu opremu za ostale segmente KCCG-a, za koju će ovih dana biti raspisan veliki tender. Predviđena je nabavka savremene opreme, takođe za ovu Kliniku i time ćemo stvoriti uslove da krenemo sa novom procedurom i operacijom zadnjeg segmenta oka, i na taj način više nećemo biti u prilici da šaljemo svoje pacijente van Crne Gore – najavila je Kovačević.\n– Ovoj Klinici možemo pomoći i u dijelu slanja eksperata i sa novim aparatima, u skladu sa potrebama ove Klinike – istakao je Ćetin.\n– Dosadašnja saradnja između Ministarstva zdravlja i Turske agencije za međunarodnu saradnju i razvoj – Tike je izuzetno uspješna i važna za zdravstveni sistem u Crnoj Gori. Posvećenost i senzbilitet, koje ste pokazali prema potrebama zdravstvenih ustanova, rezultirali su osavremenjavanjem prostornih i tehnoloških kapaciteta i samim tim poboljšanjem kvaliteta usluga koje se pružaju građanima Crne Gore. Aktivnosti Ministarstva zdravlja i u naredenom periodu biće usmjerene na unaprjeđenje uslova u zdravstvenim ustanovama i podizanje kvaliteta pružanja zdravstvenih usluga građanima, tako da i ubuduće očekujemo pomoć i podršku naših prijatelja iz Turske. TIKA je od 2008. godine uložila gotovo dva miliona eura u adaptaciju i opremanje zdravstvenih ustanova u Crnoj Gori – kazao je Vujović.\n– TIKA je u saradnji sa crnogorskim institucijama dala i nastavlja da daje veliki doprinos na svim životnim poljima, a posebno na polju zdravstva – naglasio je Galip.\nPrethodni tekstIII Godišnja Medical konferencija\nSledeći tekstSvjetski dan dobrovoljnih davalaca krvi – IJZ


Iz Policijske uprave Novi Sad rekli su za Telegraf da je obdukcija utvrdila da nema nasilne smrti.\n- Obdukcija je utvrdila da nema nasilne smrti, kako se pretpostavljalo, te da je u pitanju ugušenje - rekli su iz PU NS.\nKako saznaju iz istog izvora, potraga za nestalim ovim je obustavljena, a istrage povodom smrti neće biti.\nTelo nesrećnog mladića pronađeno je u kanalu Dunav-Tisa-Dunav, na njegovoj levoj obali, nedaleko od Klisanskog mosta.\nKako smo ranije pisali, Marko je nestao 29. maja u periodu između ponoći i jedan sat ujutro, onoga dana kada je brod na kom je radio kao mornar pristao u Novi Sad.\nZa njim su ostali supruga i dvoje dece.


POMOĆ ZA 10 ZEMALJA Paket od tri milijarde eura\nIsplata pod uvjetom da se mjere politike u vezi sa podrškom provode blagovremeno\nPrimjer iskazane solidarnosti Evropske unije\nEvropska komisija usvojila je prijedlog paketa makrofinansijske pomoći u iznosu od tri milijarde eura za deset partnera iz susjedstva i partnere u procesu proširenja kako bi im pomogla da ograniče negativne ekonomske efekte pandemije koronavirusa. Prijedlog se dalje nadovezuje na strategiju "Tim Evropa", odnosno snažni i ciljani odgovor Evropske unije u podršci naporima partnerskih zemalja u borbi protiv pandemije koronavirusa. Riječ je o važnom primjeru iskazane solidarnosti Evropske unije s ovim zemljama u ovakvim nezapamćenim kriznim vremenima.\n- Nakon preliminarne procjene potreba za finansiranjem, prijedlogom se predviđa sljedeća raspodjela sredstava makrofinansijske pomoći: Republika Albanija (180 miliona eura), Bosna i Hercegovina (250 miliona eura), Gruzija (150 miliona eura), Hašemitska Kraljevina Jordan (200 miliona eura), Kosovo (100 miliona eura), Republika Moldavija (100 miliona eura), Crna Gora (60 miliona eura), Republika Sjeverna Makedonija (160 miliona eura), Republika Tunis (600 miliona eura) i Ukrajina (1,2 milijarde eura) - navedeno je u saopćenju.\n- Podrška našim susjedima je od suštinske važnosti u ovim kriznim vremenima kako bi se očuvala stabilnost cijelog regiona. U okviru globalnog odgovora Evropske unije na pandemiju koronavirusa, moramo pomoći našim susjedima da ublaže najteže ekonomske efekte. Ovakvi "krizni programi makrofinansijske podrške" predstavljaju pomoć za deset zemalja u osiguravanju makroekonomske stabilnosti i zaštiti njihovog stanovništva i privrede tokom krize - rekao je Valdis Dombrovskis, izvršni potpredsjednik za ekonomiju.\nKomesar za ekonomiju Paolo Đentiloni (Gentiloni) naglasio je kako "se evropska solidarnost ne smije zaustaviti na granicama Unije".\n- U ovakvoj globalnoj krizi ili opstajemo ili nestajemo zajedno. Danas Evropska komisija poduzima odlučan korak kako bi pomogla deset naših susjeda u njihovoj borbi protiv koronavirusa. Pozivam Evropski parlament i Vijeće da što prije usaglase ovaj važan paket - rekao je Đentiloni.\nSredstva iz makrofinansijske podrške bit će na raspolaganju tokom 12 mjeseci u obliku zajmova pod izuzetno povoljnim uvjetima kako bi se zemljama pomoglo da zadovolje trenutne, hitne potrebe za finansiranjem. Zajedno sa podrškom Međunarodnog monetarnog fonda (MMF), sredstva mogu doprinijeti jačanju makroekonomske stabilnosti i stvaranju prostora za izdvajanje resursa za zaštitu građana i ublažavanje negativnih socioekonomskih posljedica pandemije koronavirusa. Ovaj instrument je, također, dostupan za druge zemlje koje ispunjavaju uvjete, a imaju problema sa platnim bilansom.\nPrijedlog Komisije trebaju usvojiti Evropski parlament i Vijeće Evropske unije. S obzirom na hitnu potrebu za ovom podrškom, Komisija računa na saradnju zakonodavaca kako bi se osiguralo ekspeditivno usvajanje prijedloga.\nNakon usvajanja prijedloga, Komisija je spremna isplatiti prvu tranšu što je prije moguće nakon donošenja odluke o makrofinansijskoj pomoći i nakon sporazuma o Memorandumu o razumijevanju sa svakom partnerskom zemljom. Druga rata mogla bi biti isplaćena u četvrtom kvartalu 2020. ili u prvoj polovini 2021. godine, pod uvjetom da se mjere politike u vezi sa podrškom provode blagovremeno.\nOdgovor Evropske unije prati pristup pod nazivom "Tim Evropa", čiji je cilj spašavanje života kroz brzu i ciljanu podršku našim partnerima u borbi protiv pandemije. Kombiniraju se resursi Unije, njenih država članica i finansijskih institucija, prvenstveno Evropske investicijske banke i Evropske banke za obnovu i razvoj kako bi podržala partnerske zemlje i zadovoljila njihove kratkoročne potrebe za finansiranjem, kao i dugoročne strukturne utjecaje na društva i ekonomiju. Ukupni iznos paketa "Tim Evropa" premašuje 20 milijardi eura. Prvi paketi "Tim Evrope" već se realiziraju u neposrednom susjedstvu Unije, na zapadnom Balkanu te istoku i jugu.\nEvropska unija, kao globalni akter i vodeći finansijer u sistemu međunarodnog razvoja, promovira koordinirani multilateralni odgovor, u partnerstvu s Ujedinjenim narodima, međunarodnim finansijskim institucijama, kao i G7 i G20.\nMakrofinansijska pomoć dio je šireg angažmana Evropske unije sa susjednim zemljama i zemljama proširenja i zamišljena je kao vanredni instrument odgovora Unije na krizu. Dostupna je susjednim zemljama Unije i zemljama u proširenju suočenim s ozbiljnim problemima sa platnim bilansom, uz određene uvjete u smislu politika. Za korištenje sredstava iz makrofinansijske pomoći, zemlje bi trebale ispuniti određene političke preduvjete u smislu poštivanja demokratskih principa, ljudskih prava i vladavine prava. Također bi trebale biti korisnice programa finansijske pomoći MMF-a. U provedbi pomoći, Komisija će osigurati dosljednost sa skorašnjim i postojećim operacijama makrofinansijske podrške.\nKomšić: Hvala na pomoći EU, Dodik daje neumjesne komentare\nEvropska komisija Koronavirus Pomoć\nEuropol zaplijenio milione loših maski i lažnih testova\nJunker: Razočaran sam evropskim doprinosom


Još uvek ima novca za subvencionisanje gornjomilanovačkih poljoprivrednih proizvođača – Agropress\nJoš uvek ima novca za subvencionisanje gornjomilanovačkih poljoprivrednih proizvođača\nGornji Milanovac – Opština Gornji Milanovac ove godine izdvojila je znatna stredstva namenjena za subvencionisanje poljoprivrednih proizvođača. Ta novina potekla je iz ideje pomoći poljoprivrednim proizvođačima pa je u oktobru prošle godine formirana Kancelarija za poljoprivredu u okviru Opštinske uprave čija je namena konkretna pomoć direktno poljoprivrednim proizvođačima.\nPredstavnica Kancelarije za poljoprivedu Milka Nedeljković istakla je da opština Gornji Milanovac ima oko 5.900 registrovanih poljoprivrednih gazdinstava, tako da je i potreba za njenim formiranjem dobra i opravdana jer je veliki broj poljoprivrednih proizvođača koji se javljaju za pomoć.\n,,Budžetom opštine Gornji Milanovac planirana su znatna sredstva za poljoprivrednu proizvodnju. Ove godine je to budžet od pedeset miliona dinara koji su namenjeni poljoprivrednim proizvođačima, 38,9 miliona ide kao pomoć direktnoj poljoprivrednoj proizvodnji u smislu subvencija. Ministarstvo poljoprivrede je dalo saglasnost na program mera za subvencionisanje poljoprivredne proizvodnje tako da su poljoprivredni proizvođači ove godine mogli da očekuju pet mera direktnih davanja”, kaže Nedeljković.\nOna dodaje da su po prvi put, ove godine uvedene dve nove mere, veštačko osemenjavanje i osiguranje plodova, useva i stoke od rizika u poljoprivrednoj proizvodnji. Pored ovih mera, to su standardne mere u subvencionisanju u cilju nabavka opreme, sistema za navodnjavanje, protivgradne zaštite, kupovine sadnica, subvencija u stočarstvu, voćarstvu, preradi i marketing.\n,,Već mesec ipo dana traje konkurs po kome se proizvođači javljaju i preko 550 zahteva je primljeno i još ima novca. Poljoprivrednici mogu da se jave i konkurišu za ta sredstva iz budžeta opštine Gornji Milanovac. Konkurs traje do utroška sredstava, a najveća zainteresovanost jeste za sisteme na navodnjavanje, kupovinu junica i umatičenih grla kao i veštačko osemenjavanje“, navodi Nedeljković.\nOpština Gornji Milanovac ima 64 naseljena seoska mesta, što znači da je polovina stanovništva u selima. Veliki broj sela ima dosta mladih koji su ostali kako bi se bavili poljoprivrednom proizvodnjom.\nVredni Uroševići iz Drenove tri decenije u proizvodnji mleka\nZa žito država daje 18 dinara


Rukometni kup: BORANKE NADIGRALE ZAJEČARSKOG SUPER LIGAŠA, POLUFINALE ZA ISTORIJU – SOLARIS MEDIA\nRukometni kup: BORANKE NADIGRALE ZAJEČARSKOG SUPER LIGAŠA, POLUFINALE ZA ISTORIJU\nBor, S.M. – Ekipa Bora, članica Super B lige, nadigrala je večeras favorizovanog superligaša iz Zaječara (29 : 27) i tako obezbedila polufinalno nadmetanje sredinom aprila u Zrenjaninu. Boranke su, izborivši plasman među četiri najbolja tima u Kup takmičenju u Srbiji, ostvarile i najveći uspeh u istoriji ovog kluba kad je reč o kupu. One bi u Zrenjaninu trebalo prvu utakmicu da igraju sa niškom NAIS-om, a drugi par je Bakament (Aranđelovac) – Jagodina.\nBoranke su prvo poluvreme završile u svoju korist – 14:10 ne dozvolivši rivalkama iz susednog grada da prikažu sve šta znaju i umeju. Bogdanovićka sa sedam i Simonovićka (proglašena igračem utakmice) sa šest golova razbile su čvrstu odbranu gošći i prikazale da im je mesto u super ligi. Kod Zaječarki briljirala je Ana Belić sa deset, a vrlo dobro je igrala i Katarina Mančić postigavši šest golova.\nPrvi čovek borskog ženskog rukometa, Boban Todorović, rekao nam je da je prezadovoljan najnovijim uspehom i da je gotovo siguran da će ŽRK Bor sledeću sezonu igrati u najelitnijoj ligi. Šteta je, podsetio je, što nije bilo pubilke i najvernijih najvijača koji su zaista zaslužili da se raduju još jednom velikom sportskom događaju.\n← Stručni radnici Bora i Rešice na zajedničkom treningu u Boru\nVlada Srbije pooštrava vanredne mere zbog nepoštovanja preporuka. U Boru gužve u svim delovima grada →


Kragujevčanke na vrućem terenu u Boru - Bor GRAD INFO\nurednik\t апр 15, 2022 148 0\nTri kola pre kraja regularnog dela prvenstva, rukometašice Radničkog imaju priliku da ponove uspeh iz prošle sezone i plasiraju se u plej of.\nDa bi to ostvarile neophodno je da ostvare trijumf u preostalim mečevima, a prva prepreka na tom putu je ekipa Bor-RTB koja će ih ugostiti u nedelju 17. aprila u okviru 20. kola Arkus lige. Kragujevčanke se i dalje nalaze na petom mestu, a u prvom susretu sa nedeljnim rivalom su izvojevale pobedu na svom parketu rezultatom 38:27.\nPred nama je izuzetno težak zadatak za koji se vredno spremamo. Ekipa iz Bora nije visoko plasirana, ali njihovu igru na domaćem terenu ne treba potcenjivati. Iako smo u oslabljenom sastavu, to nas neće sprečiti da pružimo svoj maksimum, gledaocima priuštimo dobar rukomet i donesemo nova dva boda u Kragujevac, iznela je očekivanja pred nedeljni susret u Boru bek Radničkog Natalija Mikić.\nPočetak utakmice je zakazan za 18 časova, a pravdu će deliti sudijski par Boriša Milosavljević i Danijel Trivković iz Beške.


ponedeljak, 16. septembar 2019. 19:57h\nEvropska nedelja mobilnosti trajaće do 22. septembra EU Mobility Week\nManifestacija ima za cilj da skrene pažnju na negativan uticaj motornog saobraćaja po životnu sredinu u gradovima i poziva na promenu načina ponašanja u saobraćaju – okretanje ka alternativnim vidovima kretanja koji ne troše fosilna goriva.\nEvropska nedelja mobilnosti je manifestacija kojom se promovišu alternativni vidovi saobraćaja u odnosu na automobilski saobraćaj koji koristi fosilna goriva. Tema ovogodišnje kampanje je bezbedno pešačenje i bicikliranje i u tom smislu je odabran slogan "Pešačite sa nama!"\nLokalne samouprave pozvane su da stvaraju uslove za bezbednije kretanje pešaka i biciklista i u skladu s tim grad Pančevo je od samog pokretanja Evropske nedelje mobilnosti uključen u razne aktivnosti kojima se afirmišu alternativni vidovi saobraćaja.\nU utorak, 17. septembra u prostorijama SKGO biće održana radionica povodom izrade Plana održive urbane mobilnosti grada Beograda, na koju su pozvane gradske opštine i gradovi i opštine iz neposrednog okruženja administrativnog područja grada, a među učesnicima biće i predstavnici Grada Pančeva.\nU petak, 20. septembra, Stalna konferencija gradova i opština poziva predsednike opština i gradonačelnike da dolaskom pešice ili biciklom na posao, podrže akciju „Dan bez automobila u gradovima i opštinama“. Očekuje se da će broj gradova i opština koje će podržati ovu akciju doseći 40, kao i prošle godine, kada je akcija prvi put organizovana.\npešačite sa nama


EPS: Novi radnici u proizvodnom sektoru | ENERGETIKArs.com\nNalazite se na Home » Energetika » EPS: Novi radnici u proizvodnom sektoru\nEPS: Novi radnici u proizvodnom sektoru\nObjavljeno: 17:54, 1. Septembra 2014.\nBEOGRAD, Elektroprivreda Srbije (EPS) će u okviru reorganizacije kompanije zapošljavati nove radnike u proizvodnom i distributivnom sektoru jer EPS-u nedostaju ti kadrovi.\nOvo je izjavio danas v.d direktora EPS-a Aleksandar Obradović i najavio da će se rješavati i pitanja viška zaposlenih u sektorima u kojima se pokaže da ih ima.\nOn je rekao da je ustanovljeno da u proizvodnom i distributivnom dijelu EPS-a nema dovoljno rudara, inženjera, montera i da je njihovo zapošljavanje proces koji će se nastaviti.\nTamo gdje postoji potreba, EPS će otvoriti svoja vrata, a gdje ima viška zaposlenih i to ćemo morati da rješavamo u okviru procesa korporativizacije, rekao je Obradović prilikom potpisivanja ugovora o radu grupe od oko 80 radnika od ukupno 1399 koji su iz preduzeća “Kolubara usluge” prešli trajno da rade za Rudarski basen Kolubara.\nObradović je poručio da svi zaposleni moraju da imaju zajednički cilj -da EPS posluje uspješno i profitabilno, jer od 1. januara 2015. godine u potpunosti izlazi na liberalizovano tržište struje.\nOn je izrazio očekivanje da će uprkos tome EPS i dalje ostati snabdjevač struje broj jedan u Srbiji .\nObradović je istakao da EPS koji je već prošao dva talasa liberalizacije tržišta struje, nijedan klijent nije zagarantovan i da mora da se bori za svakog kupca.\n“Od vas očekujemo da radite požrtvovano jer samo zajedno možemo napraviti dobre rezultate”, kazao je Obradović obraćajući se radnicima u Kolubari i dodao da će od sljedeće godine jedino mjerilo opstanka EPS-a na tržištu biti profitabilnost kompanije koja će raditi u potpuno otvorenoj trci na tržištu sa drugim energetskim kompanijama.\nOn je rekao i da današnje potpisivanje ugovora sa radnicima u Kolubari pokazuje da organizacione promjene u EPS-u ne znače samo otpuštanje i nešto loše po radnike, već i nešto pozitivno.\n“Ovaj čin je dobar i za vas, i za EPS i za državu Srbiju” poručio je Obradović radnicima uglavnom iz proizvodnog sektora koji su do sada privremeno radili za RB Kolubara preko preduzeća “Kolubara usluge”.\nEPS mora i strateški da se pripremi da odbrani rudarski sektor jer je politika EU po tom pitanju veoma jasna i ona ne podrazumeva proizvodnju struje iz lignita.\nZa to će EPS-u, kako je istakao, biti potrebna podrška vlade, a EPS i rudari moraju da pokažu da su efikasni i da proizvode maksimalno koliko mogu.\nObradović je rekao i da je privilegija raditi u EPS-u, ali ne samo kada se govori o prosjeku plata koji, kako je rekao, jeste nešto viši od prosjeka, ali je naglasio da radnici posebno u Kolubari rade u veoma teškim uslovima i krvavo zarađuju svoj hljeb.\nDirektor RB Kolubara Milorad Grčić, rekao je da poslije potpisivanja ugovora o radu sa rudarima svi malo mirnije “mogu da spavaju” kada je riječ o proizvodnji uglja u Kolubari i dodao da je to bitan momenat za EPS i Kolubaru.\nGrčić je precizirao da su ugovori sa radnicima potpisani na dvije godine i da će poslije toga dobiti ugovore o radu na neodređeno vrijeme.\n“U proizvodnom sistemu Kolubare nema viška zaposlenih i zbog odlaska u penziju oko 100 radnika imamo čak manji broj radnika od potrebnih”, rekao je Grčić.\nOn je podsjetio da je Kolubara poslije poplava kojima su bili pogođeni kolubarski kopovi, uspjela da pokrene proizvodnju od nule i da se sada, kako je rekao, došlo do značajnog procenta proizvodnje. Dodao je da očekuje da će vrlo brzo početi da funkcioniše i KOP Tamnava zapadno polje, na kome već rade dva proizvodna sistema za jalovinu.\nPredsjednik sindikata Kolubare Miodrag Ranković, poručio je radnicima koji su danas potpisali ugovore o radu sa Kolubarom, da će se taj rudnik u narednim decenijama oslanjati na njih i zahvalio resornom ministru i premijeru Srbije Aleksandru Vučiću, što su shvatili da su ti proizvodni radnici važni za održanje energetskog sistema Srbije.\nOn je podsjetio da se sindikat Kolubare i EPS-a niz prethodnih godina bavio problemima tih radnika, koji su bili angažovani preko posredničkog preduzeća Kolubara usluge, i koji su imali niža primanja od stalno zaposlenih u RB Kolubari. Ranković je napomenuo da je upravo sindikat bio inicijator da se njihovi problemi riješe. Tanjug\nTags: eps,proizvodni sektor,zaposljavanje


Nadala prekinula kiša, Dominik Tim lako do drugog kola\nNaslovna / Tenis / ATP / Nadala prekinula kiša, Dominik Tim lako do drugog kola\n2018-05-29 04:59 > 05:05\nPored organizatora koji će očigledno muku mučiti sa vremenskim prilikama u Parizu, nervozan će bitii Rafael Nadal – prvi teniser sveta započeo je odbranu titule, ali nije stigao da je završi.\nKoventri se vratio u Ligu 1 posle 51 godinu\nMeč Nadala i "laki luzera" Simonea Bolelija prekinut je sredinom trećeg, Rafa je dobio prva dva seta, ali je kod prekida Italijan imao brejk viška.\nPrvi set je Nadal rešio jednim brejkom, u samom finišu seta za 6:4. U drugom setu je Boleli prvi napravio brejk i poveo sa 2:0 i 3:1, ali je nakon toga Nadal zagospodario terenom, osvojio pet vezanih gemova i poveo sa 2:0 u meču.\nPrekinuti su i mečevi Ebden – Fabijano (treba da se odigra još peti set), Izner – Rubin (Amerikanac vodi 2:0), Sousa – Pelja (Pelja vodi 2:0, Sousa u trećem setu ima 3:2, bez brejka) i Sebaljos – Sugita (Sebaljos vodi 1:0, igra se taj brejk drugog seta u kome Sugita vodi 2:0 sa mini brejkom).\nRekli smo već da je svoj posao uspeo da završi Đoković koji će igrati sa Munarom, dok je prošlogodišnji finalista Stan Vavrinka eliminisan već na startu i ispašće iz top 250.\nOsmi teniser sveta, Dominik Tim, maksimalnim rezultatom je stigao do druge runde. Na startu turnira je sa 3:0 u setovima eliminisao Ilju Ivašku iz Belorusije, posle sat vremena i 45 minuta na terenu – 6:2, 6:4, 6:1.\nDo plasmana u drugo kolo Rolan Garosa došao je i hrvatski teniser Borna Ćorić. Momak iz Zagreba je izgubio set od iskusnog Nemca Filipa Kolšrajbera. U meču koji je trajao dva sata i 42 minuta Ćorić je slavio sa 6:3, 3:6, 6:3, 6:4.\nHaume savladao zemljaka Ferera i zakazao meč za Đokovićem\nĐukić za sada ostaje trener Partizana\nI dalje sam malo zarđao na terenu\nĆorić uspešniji od Kolšrajbera\nPrethodna Lajović u životnoj formi, jedva čeka meč sa Zverevim